


PROVEDBENI PROGRAM GRADA MAKARSKE

2022. -2025.



**Nositelj izrade: gradonačelnik Grada Makarska**

Makarska, prosinac 2021.

**SADRŽAJ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **PREDGOVOR** | | | | | | …………………………………………………………………….. | | | | | | | | | | | | | | | | | | | | | | 3 |
|  | **PROVEDBENI PROGRAM GRADA MAKARSKE** | | | | | | | | | | | | | | | | | | | | | ………………………….. | | | | | | | 5 |
|  | Kontekst i metodologija izrade Provedbenog programa | | | | | | | | | | | | | | | | | | | | | …………………………... | | | | | | | 5 |
|  | Zakonodavni okvir | | | | | | | | ……………………………………………………………….... | | | | | | | | | | | | | | | | | | | | 6 |
|  | Strateški okvir | | | | | ……………………………………………………………………..... | | | | | | | | | | | | | | | | | | | | | | | 6 |
|  | **UVOD** | | …………………………………………………………………………….... | | | | | | | | | | | | | | | | | | | | | | | | | | 8 |
|  | Samoupravni djelokrug | | | | | | | | | | …………………………………………………………….. | | | | | | | | | | | | | | | | | | 8 |
|  | Vizija | ………………………………………………………………………………... | | | | | | | | | | | | | | | | | | | | | | | | | | | 9 |
|  | Misija | ………………………………………………………………………………... | | | | | | | | | | | | | | | | | | | | | | | | | | | 9 |
|  | Organizacijska struktura upravnih tijela | | | | | | | | | | | | | | | | ………………………………………….. | | | | | | | | | | | | 10 |
|  | **OPIS IZAZOVA I RAZVOJNIH POTREBA** | | | | | | | | | | | | | | | | | | ………………………………….. | | | | | | | | | | 10 |
|  | Analitička podloga za definiranje razvojnih izazova i potreba | | | | | | | | | | | | | | | | | | | | | | | | …………………….. | | | | 10 |
|  | Geografski položaj | | | | | | | …………………………………………………………………… | | | | | | | | | | | | | | | | | | | | | 10 |
|  | Klima | ………………………………………………………………………………... | | | | | | | | | | | | | | | | | | | | | | | | | | | 12 |
|  | Povijest grada | | | | ………………………………………………………………………… | | | | | | | | | | | | | | | | | | | | | | | | 12 |
|  | Demografija | | | | ………………………………………………………………………… | | | | | | | | | | | | | | | | | | | | | | | | 13 |
|  | Odgoj, obrazovanje, demografija | | | | | | | | | | | | | | ……………………………………………………. | | | | | | | | | | | | | | 14 |
|  | Predškolski odgoj | | | | | | | | …………………………………………………………………. | | | | | | | | | | | | | | | | | | | | 14 |
|  | Odgoj i obrazovanje | | | | | | | | …………………………………………………………………. | | | | | | | | | | | | | | | | | | | | 15 |
|  | Srednjoškolsko obrazovanje | | | | | | | | | | | | | …………………………………………………………. | | | | | | | | | | | | | | | 16 |
|  | Visoko obrazovanje | | | | | | | | | ……………………………………………………………….. | | | | | | | | | | | | | | | | | | | 17 |
|  | Glazbeno obrazovanje | | | | | | | | | ……………………………………………………………….. | | | | | | | | | | | | | | | | | | | 18 |
|  | Socijalna skrb | | | | | ………………………………………………………………………. | | | | | | | | | | | | | | | | | | | | | | | 18 |
|  | Kultura | ………………………………………………………………………………... | | | | | | | | | | | | | | | | | | | | | | | | | | | 20 |
|  | Sport | ………………………………………………………………………………... | | | | | | | | | | | | | | | | | | | | | | | | | | | 22 |
|  | Zdravstvo | | | …………………………………………………………………………... | | | | | | | | | | | | | | | | | | | | | | | | | 24 |
|  | Prostorno i urbanističko planiranje | | | | | | | | | | | | | | | …………………………………………………. | | | | | | | | | | | | | 25 |
|  | Komunalno gospodarstvo | | | | | | | | | | | | | …………………………………………………………. | | | | | | | | | | | | | | | 25 |
|  | Javne zelene površine | | | | | | | | | | | | …………………………………………………………… | | | | | | | | | | | | | | | | 26 |
|  | Zaštita okoliša i prirode | | | | | | | | | | | | …………………………………………………………… | | | | | | | | | | | | | | | | 26 |
|  | Pomorsko dobro | | | | | | …………………………………………………………………….. | | | | | | | | | | | | | | | | | | | | | | 27 |
|  | Gospodarenje otpadom | | | | | | | | | | …………………………………………………………….. | | | | | | | | | | | | | | | | | | 28 |
|  | Energetska učinkovitost | | | | | | | | | | …………………………………………………………….. | | | | | | | | | | | | | | | | | | 29 |
|  | Vodoopskrba, odvodnja | | | | | | | | | | ……………………………………………………………... | | | | | | | | | | | | | | | | | | 30 |
|  | Civilna zaštita | | | | | ………………………………………………………………………. | | | | | | | | | | | | | | | | | | | | | | | 31 |
|  | Promet | | ………………………………………………………………………………. | | | | | | | | | | | | | | | | | | | | | | | | | | 32 |
|  | Gospodarstvo | | | | ………………………………………………………………………… | | | | | | | | | | | | | | | | | | | | | | | | 33 |
|  | Indeks razvijenosti | | | | | | | …………………………………………………………………… | | | | | | | | | | | | | | | | | | | | | 33 |
|  | Gospodarski trendovi, poduzetništvo, obrtništvo | | | | | | | | | | | | | | | | | | | ………………………………….. | | | | | | | | | 33 |
|  | Turizam | | | …………………………………………………………………………... | | | | | | | | | | | | | | | | | | | | | | | | | 35 |
|  | **POPIS PRIORITETA DJELOVANJA NA** | | | | | | | | | | | | | | | | | ……………………………………… | | | | | | | | | | |  |
|  | **PODRUČJU GRADA MAKARSKE** | | | | | | | | | | | | | | | | | ……………………………………… | | | | | | | | | | | 37 |
|  | **POPIS MJERA S KLJUČNIM AKTIVNOSTIMA I** | | | | | | | | | | | | | | | | | | | | | | | ………………………. | | | | |  |
|  | **PRIPADAJUĆIM POKAZATELJIMA REZULTATA** | | | | | | | | | | | | | | | | | | | | | | | ………………………. | | | | | 38 |
|  | **OKVIR ZA PRAĆENJE I IZVJEŠTAVANJE** | | | | | | | | | | | | | | | | | | | | ………………………………... | | | | | | | | 50 |
|  | Praćenje i izvještavanje | | | | | | | | | | | ……………………………………………………………... | | | | | | | | | | | | | | | | | 50 |
|  | **UTVRĐIVANJE DOPRINOSA MJERA JLS-a PROVEDBI** | | | | | | | | | | | | | | | | | | | | | | | | | ………………… | | |  |
|  | **ZAJEDNIČKIH PRIORITETA EUROPSKE UNIJE** | | | | | | | | | | | | | | | | | | | | | | ………………………… | | | | | | 51 |
|  | **UTVRĐIVANJE DOPRINOSA MJERA JLS-a U PROVEDBI** | | | | | | | | | | | | | | | | | | | | | | | | | | ……………….. | |  |
|  | **CILJEVA/PODCILJEVA ODRŽIVOG RAZVOJA UN AGENDE 2030.** | | | | | | | | | | | | | | | | | | | | | | | | | | | …… | 52 |

1. **PREDGOVOR**

Nakon stupanja na snagu Zakona o sustavu strateškog planiranja i upravljanja razvojem Republike Hrvatske (»Narodne novine« broj 123/17) jedinice lokalne samouprave po prvi put imaju obvezu izrade kratkoročnog akta strateškog planiranja - Provedbenog programa kojim se određuju prioritetne mjere i aktivnosti za provedbu posebnih ciljeva povezanih s drugim aktima strateškog planiranja od značaja za Grad Makarsku. Provedbeni program JLS-a donosi gradonačelnik, a veže se uz mandatno razdoblje čelnika tijela.

Sukladno navedenom, predstavljam vam dokument koji sadrži analizu postojećeg stanja po prioritetnim područjima te mjere i aktivnosti koje Grad Makarska planira provesti do 2025. godine. Navedene mjere konkretno su povezane s izvorima financiranja, odnosno odgovarajućim programima u proračunu Grada Makarske, a njima stvaramo preduvjete za postizanje konkretnih ciljeva koji su važni za buduće strateško planiranje i promišljanje o razvoju grada.

Provedbenim programom Grada Makarske definirano je ukupno 12 područja iz djelokruga upravnih odjela gradske uprave na koje se stavlja naglasak, to su:

Dokument sadrži analizu postojećeg stanja po prioritetnim područjima te mjere i aktivnosti kojima stvaramo preduvjete za postizanje konkretnih ciljeva te buduće strateško planiranje i promišljanje o razvoju grada.

Svakom od prioritetnih područja; prostornom planiranju, mjerama za mlade, socijalnoj skrbi, prometu, zdravstvu ili kulturi pristupat ćemo uz kontinuirano praćenje provedbe zadanih aktivnosti i njihovom prilagođavanju novonastalim okolnostima.

Uvažavajući potrebe svih naših građana osigurali smo sredstva i planirali mjere/aktivnost čijom ćemo realizacijom pokazati da idemo u smjeru digitalne, održive, zelene i transparentne Makarske.

dr. sc. Zoran Paunović

gradonačelnik Grada Makarske

1. **PROVEDBENI PROGRAM GRADA MAKARSKE** 
   1. **Kontekst i metodologija izrade Provedbenog programa**

Provedbeni programi jedinica lokalne samouprave kratkoročni su akti strateškog planiranja koji opisuju i osiguravaju postizanje primjenjivih ciljeva iz srednjoročnog akta strateškog planiranja te stvaraju poveznicu s proračunom jedinice lokalne samouprave. Provedbeni program jedinice lokalne samouprave donosi se za vrijeme trajanja mandata izvršnog tijela te jedinice i vrijedi isključivo za taj mandat. Slijedom navedenog, Odlukom o izradi Provedbenog programa Grada Makarske za razdoblje 2021.-2025. godine (KLASA: 300-02/21-01/1; URBROJ: 2147/01-01/7-21-2 od 13. rujna 2021.), pokrenut je proces izrade novog, kratkoročnog strateško-planskog dokumenta Grada pod službenim nazivom Provedbeni program Grada Makarska za razdoblje 2021.-2025. Odlukom o osnivanju radne skupine (KLASA:400-06/21-01/3;URBROJ: 2147/01-01/7-21-3 13. rujna 2021.) za potrebe provedbe procesa izrade Programa, imenovana je i radna skupina u sljedećem sastavu:

1. Zoran Paunović, gradonačelnik Grada Makarske – zamjenski član Antonija Radić Brkan, zamjenica gradonačelnika Grada Makarske
2. Angela Kuran, privremena pročelnica Upravnog odjela za proračun i financije – zamjenski član Valentina Bilić, **savjetnica za knjigovodstvo proračuna i plansko-analitičke poslove**
3. **Matko Lovreta, pročelnik Upravnog odjela za komunalne djelatnosti – zamjenski član Sonja Duka, savjetnica za održavanje komunalne infrastrukture i pripremu građenja**
4. **Dražen Kuzmanić, pročelnik Upravnog odjela za društvene djelatnosti – zamjenski član Krešimir Glibota, viši stručni suradnik za socijalnu skrb, osobe s invaliditetom i hrvatske branitelje**
5. **Katarina Kostanić, privremena pročelnica Odjela za prostorno uređenje i graditeljstvo – zamjenski član Tonći Vuković, voditelj Odsjeka za provedbu dokumenata prostornog uređenja i gradnje**
6. **Antonio Zec, voditelj Pogona za komunalne djelatnosti – zamjenski član Zdravko Šarić, voditelj radne grupe.**

Za cjelokupnu izradu te administrativno – tehničke poslove za potrebe kvalitetne izrade Provedbenog programa Grada Makarske za mandatno razdoblje 2022.-2025. imenuje se projektni tim kojeg čine, ispred Grada Makarske:

1. Tamara Batinić Ćulav, viša stručna suradnica za projekte i razvoj Grada Makarske;

te stručni tim Javne ustanove Makarska razvojna agencija MARA:

1. Lidija Vukadin Vranješ, ravnateljica
2. Mladen Buvinić, stručni suradnik
3. Ivan Andrijašević, stručni suradnik
   1. **Zakonodavni okvir**

Zakonom o sustavu strateškog planiranja i upravljanja razvojem Republike Hrvatske (»Narodne novine« broj 123/17, dalje: Zakon o SP-u) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave. Na temelju članka 15. stavka 2. Zakona o SP-u, Vlada Republike Hrvatske je 2018. godine donijela Uredbu o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018). Sustav strateškog planiranja u RH temelji se nacionalnim (Nacionalna razvojna strategija Republike Hrvatske do 2030. godine), regionalnim, odnosno županijskim (Planovi razvoja jedinica regionalne/područne samouprave za razdoblje 2021-2027.) te lokalnim (Provedbeni programi jedinica lokalne samouprave za razdoblje 2021-2025.) aktima strateškog planiranja.

U skladu s navedenim, Provedbeni program Grada Makarske za razdoblje 2021-2025. godine predstavlja kratkoročni strateški akt kojim se definiraju ciljevi, prioriteti, mjere i razvojni projekti Grada, a koji su usklađeni s hijerarhijski nadređenim aktom Nacionalnom razvojnom strategijom Republike Hrvatske do 2030. godine. Obvezni sadržaj Provedbenog programa Grada Makarske za razdoblje 2021.-2025. godine utvrđen je člankom 18. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018).

* 1. **Strateški okvir**

Grafika 1: Nacionalna razvojna strategija 2030. usklađena je s ciljevima nove regionalne i kohezijske politike Europske unije za razdoblje 2021-2027.:

*Izvor: autor*

Strateški okvir Nacionalne razvojne strategije 2030., kao krovni nacionalni strateški akt na koji se potom veže i strateški smjer razvoja na regionalnoj i lokalnoj razini sastoji se od sljedećih razvojnih smjerova i strateških ciljeva (dalje: SC):

Grafika 2. Razvojni smjerovi i strateški ciljevi RH do 2030.

Slika na kojoj se prikazuje tekst

Opis je automatski generiran

*Izvor: https://hrvatska2030.hr/*

Nadalje, dokument je usklađen s višegodišnjem financijskim okvirom EU te aktima strateškog planiranja povezanim s uvjetima koji omogućavaju provedbu fondova Europske unije u razdoblju od 2021.-2027. godine definiranim Odlukom o utvrđivanju akata strateškog planiranja povezanih s uvjetima koji omogućavaju provedbu fondova Europske unije u razdoblju od 2021. do 2027. godine, rokova donošenja i tijela zaduženih za njihovu izradu (Vlada Republike Hrvatske, KLASA: 022-03/20-04/352, URBROJ: 50301-05/16-20-6), a koja je u skladu s Prijedlogom uredbe Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu plus, Kohezijskom fondu i Europskom fondu za pomorstvo i ribarstvo i financijskih pravila za njih i za Fond za azil i migracije, Fond za unutarnju sigurnost i Instrument za upravljanje granicama i vize (COM(2018) 375 final.

1. **UVOD** 
   1. **Samoupravni djelokrug**

Administrativna jedinica lokalne samouprave Grad Makarska u svom sastavu ima dva naselja: Makarska i Veliko Brdo. Unutar administrativne površine naselja Makarska nalaze se zaseoci Puharići, Makar, Mlinice i Kotišina, dok se unutar administrativne površine naselja Veliko Brdo nalaze zaseoci Baškovići, Matići, Rusendići i Gojaci. Dvije trećine administrativne površine čini Park prirode *Biokovo*.

U okviru samoupravnog djelovanja, a s ciljem unaprjeđenja gospodarskog, društvenog i kulturnog razvitka Grad Makarska obavlja poslove prostornog planiranja i uređenja te brige o svim skupinama stanovništva. Sjedište Grada Makarske je u Makarskoj na adresi Obala kralja Tomislava 1. Dan grada Makarske obilježava se 24. listopada (toga dana 1865. godine onodobno je Općinsko vijeće donijelo Odluku o uvođenju hrvatskog jezika u službenu uporabu).

Grad Makarska u svom samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području te ostale poslove sukladno posebnim zakonima. Grad Makarska obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka. Poslovi iz samoupravnog djelokruga detaljnije se utvrđuju odlukama Gradskog vijeća i gradonačelnika u skladu sa zakonom i ovim Statutom.

S ciljem ostvarivanja dobre suradnje, prijateljstva i istinskog razumijevanja među narodima, Grad Makarska uspostavlja partnerstvo s drugim jedinicama lokalne samouprave.

Odlukama Gradskog vijeća Grada Makarske sporazumi o prijateljstvu i suradnji potpisani su s Gradom Đakovom - Hrvatska, Općinom Budva - Crna Gora, Općinom Kavadarci - Makedonija, Općinom Stari Grad Sarajevo - Bosna i Hercegovina, te gradovima Vukovarom - Hrvatska, Mariborom - Slovenija i Travnikom - Bosna i Hercegovina.

Prijateljske odnose Grad Makarska njeguje i s gradovima: Vinkovci - Hrvatska, Roseto degli Abruzzi - Italija, Stein - Njemačka, Neumarkt - Njemačka, Bugojno - Bosna i Hercegovina i Olomouc - Češka Republika.

* 1. **Vizija**

Makarska je jedinstven grad koji se ističe spojem prirodnih i kulturnih vrijednosti i održivog gospodarskog razvoja.

Makarska je prepoznata turistička destinacija sa očuvanim prirodnim ljepotama, tradicionalnim vrijednostima povijesne baštine, grad kulture i sporta otvoren za nove trendove i ideje.

Makarska je grad s izraženom socijalnom komponentom, gospodarsko središte Makarskog primorja, razvijenom sportsko–rekreacijskom infrastrukturom, realiziranim razvojnim projektima temeljenim na digitalnoj i zelenoj tranziciji, grad koji potiče poduzetništvo i koji mladima pruža mogućnost obrazovanja i razvoja.

Makarska je grad ugodan za život čija uprava i stanovnici zajednički stvaraju jedinstvenu sliku zelenog i održivog razvoja.

* 1. **Misija**

* 1. **Organizacijska struktura upravnih tijela**

Tijela Grada Makarske su Gradsko vijeće i gradonačelnik.

Unutar Gradske uprave ustrojeni su sljedeći upravni odjeli:

Gradska uprava broji **63** zaposlenika. Projektni timovi unutar Gradske uprave sastoje se od stručnih kadrova iz svih navedenih upravnih odjela, tako da su provedbeni kapaciteti prisutni i upućeni.

1. **OPIS IZAZOVA I RAZVOJNIH POTREBA**
   1. [**Analitička podloga za definiranje razvojnih izazova i potreba**](#_Toc87865879) 
      1. **Geografski položaj**

Grad Makarska nalazi se na području srednje Dalmacije u Splitsko-dalmatinskoj županiji.

Grad Makarska zauzima središnji položaj u Makarskom primorju, ne samo zbog zemljopisnog smještaja, nego ponajprije zbog gospodarskih i društvenih čimbenika koji su taj grad učinili drugom po veličini gospodarskom i demografskom okosnicom srednje Dalmacije (odmah nakon Splita).

Slika 1: Položaj Grada Makarske u Splitsko-dalmatinskoj županiji

Slika na kojoj se prikazuje karta

Opis je automatski generiran

*Izvor: Wikipedia*

Ukupna površina Grada iznosi 37,95 km2 i u njemu je 2011. g. živjelo 13.834 stanovnika, s gustoćom naseljenosti od 364,53 st./km2. Nalazi se na 43° 17' 38" sjeverne zemljopisne širine i na 17° 1' 20" istočne zemljopisne dužine.

Grad od unutrašnjosti oštro dijeli planina Biokovo (najveći vrh Sv. Jure, 1762 m), a sa srednjodalmatinskim otocima Bračem i Hvarom povezuje ga Jadransko more, koje je upravo na području Makarskog primorja izmodeliralo neke od najljepših hrvatskih plaža.

Sam grad se smjestio u prirodnoj luci između dva poluotoka, Osejave i Sv. Petra. Flišna zona između planine i mora široka je svega nekoliko kilometara, tako da daljnje širenje grada ide prema istoku i zapadu, odnosno prema susjednim naseljima Tučepima i Krvavici.

Geografskim položajem u južnom dijelu srednje Dalmacije i smještajem između morskog i planinskog prostora, Grad Makarska ima povoljan geoprometni položaj. Povoljni geografski smještaj odredio je položaj glavnih prometnica i makarske luke. Najvažnija prometnica koja je utjecala na prostorni, gospodarski i društveni razvoj Grada Makarske je Jadranska turistička cesta (D8 ili Jadranska magistrala) sagrađena šezdesetih godina. Njezinom realizacijom omogućeno je iskorištavanje bogate turističke resursne osnove koja je i danas glavni razvojni resurs. Grad Makarska nalazi se svega dvadesetak kilometara od autoceste A1, najvažnije prometnice koja omogućuje povezivanje Grada s ostalim dalmatinskim urbanim središtima te srednjoeuropskim i jugoistočnoeuropskim prostorom kao dio budućeg Jadransko-jonskog koridora. Blizina zračnih luka koje se nalaze u Splitu i Dubrovniku predstavljaju važan geoprometni potencijal koji se može staviti u funkciju daljnjeg društvenog i gospodarskog razvoja, posebice u kontekstu turizma. Osim autoceste A1 i državne ceste D8, veliku važnost za prometno povezivanje ima tunel Sv. Ilija čije je otvaranje 2013. g. omogućilo kvalitetnije prometno povezivanje Makarskog primorja s autocestom A1 i bosansko-hercegovačkim zaleđem što predstavlja novi razvojni resurs za jačanje gravitacijskog utjecaja i prometnog položaja. Makarska luka kao glavni objekt pomorske infrastrukture razvija se kao luka od lokalnog značenja namijenjena lokalnom putničko-turističkom prometu orijentiranom na povezivanje otoka Brača s kopnom.

Ova vrlo povoljna prirodno-geografska obilježja (položaj na dodiru primorske padine Biokova i Jadranskog mora, široko zabiokovsko zaleđe) uvjetovala su razvoj Makarske kao gospodarskog i kulturnog središta primorja (pojas od 65 kilometara), ali i zaleđa.

* + 1. **Klima**

Jedan od najvažnijih modifikatora klime Makarske je more i planina Biokovo. Na obalnom pojasu osobito se očituje klimatsko djelovanje toplinskih razlika između kopna i mora na zračno strujanje, koje je ovdje još više naglašeno blizinom planinskog lanca. Nastaju lokalni vjetrovi u sustavu dnevnih periodičkih cirkulacija koje se razvijaju za vedrog, neporemećenog vremena. Tako obalna cirkulacija s vjetrom s mora danju i s kopna noću nastaje zato što se kopno danju grije brže od mora, a noću se brže ohlađuje.

Prema poznatoj Köppenovoj klasifikaciji klime, koja se u svijetu mnogo koristi za opće namjene, a koja uvažava bitne odlike srednjeg godišnjeg hoda temperature zraka i oborina, područje Makarske ima "Csa" klimu. To je umjereno topla kišna klima sa srednjom temperaturom najhladnijeg mjeseca višom od -3 ºC i nižom od 18 ºC (oznaka C). Suho razdoblje je u toplom dijelu godine, najsuši mjesec ima manje od 40 mm oborine i manje od trećine najkišovitijeg mjeseca u godini (s). Ljeta su vruća sa srednjom temperaturom najtoplijeg mjeseca višom od 22 ºC, a više od četiri mjeseca u godini ima srednju mjesečnu temperaturu zraka višu od 10 ºC (a).

* + 1. **Povijest grada**

Prostor grada Makarske bogat je ostacima i utisnutim tragovima burne i bogate povijesti. Iako se prema kategorijama spomenika kulture na ovom prostoru neće naći ona od najvećeg međunarodnog značaja, vrijednost kulturne baštine je izuzetna na razini lokalnog značaja. Ona govori o kulturi korištenja prostora i naseljavanju ovog izuzetnog prostora od najranijih pretpovijesnih vremena. Prirodne su okolnosti ponudile zaštitu, komunikaciju, hranu i zdrave životne uvjete za brojne civilizacije čiji su tragovi posvuda razasuti. Od gradina, polupećinskih utvrda do ladanjskih rimskih vila, slažu se tragovi koji govore o vrijednosti prostora za naseljavanje. Arheološka istraživanja potvrdila su da je zaravan na poluotoku Sv. Petra nastanjivana od sredine 3. tisućljeća pr. Kr., čime se ogleda početak povijesnog tijeka današnjega grada. Položaj je (zajedno s Gradcem na Osejavi), predstavljao stratešku točku vizualno povezanu s ilirskim naseobinama u Velikom Brdu, Podstinju u Makru i Kotišini, čiji su ostaci i danas vidljivi. Stupanj razvoja prethodnice Makarske podcrtava keftiu ingot, sirova bronca u izgledu minijaturne volovske kože. Nalaz se u europskoj znanosti još od 1906. vezuje za Makarsku, kao dokaz kontakata s egejskim svijetom krajem 2. tisućljeća prije Krista. Na poluotoku Sv. Petru su otkriveni ostaci ranokršćanske crkve i dijelovi prostrane kasnoantičke utvrde, koja je i scenski prostor bizantsko-gotskih ratova (535.-555.).

Ova utvrda, istraživanje koje je u tijeku, sastavnica je vojnog plana cara Justinijana, branitelja pravovjernog kršćanstva nad arijanskim Gotima. U takvom sustavu namijenjenom obalnim središtima u prvoj polovici 6. st. obuhvaćena je i obrana Sv. Petra, svojim izvrsnim u nadziranju kopnenih i pomorskih putova već pripremljenim za to. Utvrda je prihvatila obranu antičkog naselja u podnožju, a gradnjom crkve zadobila i sakralni značaj. Iz srednjeg vijeka, kraj 14. st., datira crkva sv. Martina, kao i stara Gospina crkva makarskih franjevaca, podignuta do 1502. 1700. godine na inicijativu makarskog biskupa Nikole Bijankovića krenula je gradnja konkatedrale sv. Marka evanđelista, bivše stolne crkve makarskih biskupa. 1756. godine katedralu je posvetio biskup Stjepan Blašković. Ova crkva je danas drugostolna crkva u Splitsko–makarskoj nadbiskupiji. Crkva je izgrađena u baroknom stilu. Pročelje crkve okrenuto je prema jugozapadu, a zvonik se vidi gotovo iz cijeloga grada. Na ulazu u konkatedralu s desne se strane nalazi oltar u kojemu se čuvaju kosti sv. Klementa, zaštitnika grada Makarske i Makarske biskupije. Kosti ovog sveca dovezene su iz rimskih katakombi 1725. godine. S lijeve strane nalazi se oltar Majke Božje, a nad njim jedan mali oltar Gospe od Ružarija ili Majke Božje od Krunice. U drvu oslikana Djevica s djetetom rad je bizantske škole. Taj mali oltar, prema pričanju mještana, sagrađen je za vrijeme kuge 1815. godine. Drugi oltar na lijevoj strani jest oltar Sv. Križa. On predstavlja kalvariju, a kipovi su u drvu prirodne veličine.

U Makarskoj djeluju Gradski muzej, Gradska galerija Antun Gojak i Gradska knjižnica (čiji je osnivač Grad), Ogranak Matice hrvatske i druge udruge i institucije. Rezultati dosta razgranatog terenskog, stručnog i izdavačkog rada Gradskog muzeja, razvidni su i u uspješno provedenim arheološkim istraživanjima. Stoga je u dogledno vrijeme planirana i izrada arheološkog parka na Sv. Petru, s konzerviranim ostacima najstarije arhitekture u gradu.

* + 1. **Demografija**

Sociodemografski procesi i postojeći geografski uvjeti uvjetovali su polarizacijom naseljenosti u Gradu Makarskoj što potvrđuje i iznimno visoka koncentracija stanovništva. Gustoća naseljenosti Grada Makarske iznosi iznimno visokih 364,5 stan./km2 što je čak trostruko više od prosječne gustoće naseljenosti Splitsko-dalmatinske županije (100,22 stan./km2).

Prilikom planiranja razvoja Grada Makarske potrebno je u obzir uzeti navedenu specifičnu prostornu distribuciju stanovništva koju karakterizira iznimno visoka gustoća naseljenosti na vrlo malom prostoru. Problem takve distribucije očituje se na socioekonomska i prometna obilježja te kroz pritisak na okoliš. Veća koncentracija stanovništva u pravilu se odražava kroz smanjenje efikasnosti prometnog sustava, povećanje stope kriminaliteta i zagađenja okoliša koje se može odraziti na ljudsko zdravlje i kvalitetu života.

S obzirom na to kako je prirodna promjena važan pokazatelj biodinamike stanovništva te ima izravne učinke na ekonomske prilike i socijalno planiranje prostora, potrebno je planirati mjere za održavanje pozitivnog prirodnog prirasta Grada Makarske te smanjiti prirodnu depopulaciju koju je moguće očekivati sukladno trendu smanjenja prirodnog prirasta. Kao jedna od postojećih prepreka održavanju pozitivne prirodne promjene je i nedostatak rodilišta u Gradu Makarskoj koje je 2010. g. ukinuto zbog neispunjavanja infrastrukturnih uvjeta te nedostatka adekvatne opreme i ljudskih resursa. Problem ukidanja rodilišta ima duboke sociodemografske posljedice ne samo za Grad Makarsku, već i za cijelo Makarsko primorje i zaobalje. Naime, najbliže rodilište nalazi se u Splitu do kojeg je potrebno gotovo sat vremena vožnje, a u vrijeme turističke sezone zbog lošijeg protoka prometa i do nekoliko sati što može rezultirati neadekvatnom intervencijom u hitnim slučajevima. Rodilište je samo jedan od primjera poteškoća koje mogu demotivirati mlade obitelji za ostanak u Gradu Makarskoj što za sobom vuče duboke sociodemografske posljedice poput emigracije, depopulacije, starenja stanovništva, smanjenja radno aktivnog stanovništva te općenito slabljenja sociodemografske baze, ali i gospodarskog razvoja.

Odlukom o socijalnoj skrbi - Glasnik Grada Makarske br. 21/21, člankom 26. Grad Makarska osigurava pravo na mjere demografske politike kojima se stimulira povećanje prirodnog prirasta, stvaranje boljih životnih uvjeta kroz poboljšanje odgojno-obrazovnog standarda, te materijalno i na različite i druge načine pomaže obiteljima:

* Pravo na jednokratnu studentsku potporu redovitom studentu
* Pravo na naknadu troškova prijevoza učenika srednje škole
* Pravo na financiranje troška usluge programa vrtića
* Pravo na sufinanciranje troška usluge programa vrtića
* Pravo na novčanu potporu roditeljima/starateljima djeteta vrtićke dobi za pedagošku godinu [2021./2022](tel:20212022).
* Pravo na novčani poklon Grada Makarske roditelju novorođenog djeteta
* Pravo na novčani poklon grada Makarske posvojitelju
* Pravo na sufinanciranje troškova medicinski potpomognute oplodnje
  + 1. **Odgoj, obrazovanje, demografija**

* + - 1. **Predškolski odgoj**

U Gradu Makarskoj predškolsko obrazovanje organizirano je kroz rad predškolske ustanove DV „Biokovsko zvonce“ unutar koje djeluje 7 vrtića od kojih se 6 nalazi na području Grada Makarske: Ciciban, Maslačak, Pčelica, Radost, Vrapčić i Zvončica te 1 na području Općine Tučepi Grdelin.

U pedagoškoj godini 2020./21. u ustanovu upisano je 540 djece koja su raspoređena u 29 odgojnih skupina. Najveći br. djece upisuje vrtić Ciciban (23,76 %) koji je centralna zgrada ustanove, sagrađena 1979. U skladu s Državnim pedagoškim standardom, uz povremeno povećane grupe, organizira se rad redovitog programa, 5 posebnih programa (vjerski, sportski i program za rad s potencijalno darovitom djecom, program za djecu s posebnim zdravstvenim potrebama) te Montessori program, dok je u planu razvoj glazbenog programa i programa ranog učenja stranog jezika. Uz specifičnosti programa, usluge vrtića razlikuju se i prema vrsti boravka pa je tako usluga prilagođena dobi te dijelu dana. Sukladno tome, organizirana je usluga u 5 vrsta boravaka, a to su: desetosatni jaslični boravak, desetosatni primarni boravak, šestosatni jutarnji boravak, petosatni poslijepodnevni boravak i predškolski program. U pedagoškoj godini 2020./21. najveći br. djece polazio je desetosatni cjelodnevni boravak i to 45,36 %, pri čemu 11,06 % desetosatni jaslični boravak. Najveći br. skupina organiziran je u Dječjem vrtiću *Ciciban* (7 skupina) u kojem je organiziran rad jaslica i cjelodnevnog boravka dok je u ostalim vrtićima organiziran rad barem 2 vrtićkih skupina u jutarnjem, poslijepodnevnom poludnevnom ili cjelodnevnom programu. Prosječna popunjenost po skupini iznosi 20 djece. Najmanji br. djece po skupini zabilježen je u Dječjem vrtiću *Pčelica* (19), a najveći u vrtiću *Ciciban* (21). Prethodnih godina određeni br. djece ostajao je neupisan (minimalno po 30 djece), međutim provedbom projekta „ZVONCE za obitelj je najbolji prijatelj“ problem je uvelike riješen te je 2020. god. samo 6 djece ostalo neupisano. Ovim projektom, odnosno omogućavanju nastavka produljenog radnog vremena u svim skupinama, omogućeno je da rad vrtića prati potrebe zaposlenih roditelja s ciljem osiguravanja jednakih mogućnosti za svu djecu. Također, dosadašnji problemi rada ustanove povezani su s nedostatnim prostornim, financijskim i kadrovskim kapacitetima velikim dijelom su riješeni. Nabavljen je novi namještaj kao i didaktička oprema, opremljen je prostor kuhinje i praonice.

Projektom „Energetska obnova zgrade vrtića Ciciban“, financiranog iz EU fondova i realiziranog 2017. obnovljena je centralna zgrada vrtića, jedinog namjenskog i samostojećeg objekta vrtića. Zbog velike potražnje za jasličkim skupinama, tijekom 2016. g. u Velikom Brdu pokrenut je i realiziran projekt uređenja prizemlja nekadašnje osnovne škole za potrebe dječjeg vrtića. U svrhu poboljšanja kvalitete usluge predškolskog odgoja te osiguravanja dostatnih kapaciteta, tijekom 2021. godine započeo je projekt izgradnje vrtića i jaslica na Zelenki kojim će se u blizini sadržaja društvene i stambene namjene (zgrade POS-a, škole i crkve) izgraditi vrtić kojim će se riješiti problem nedostatka samostalnog objekta predškolske infrastrukture u gradu.

Gradnjom još jednog centralnog objekta na istočnom dijelu grada značajno bi se poboljšao sustav predškolskog odgoja, te osigurali optimalni prostorni uvjeti za dugoročno razdoblje.

* + - 1. **Odgoj i obrazovanje**

Obrazovna infrastruktura na području Grada Makarske obuhvaća objekte i popratne prostore u kojima se odvija djelatnost osnovnoškolskog, srednjoškolskog i umjetničkog odgoja i obrazovanja. Osnovnoškolsko obrazovanje na području Grada Makarske organizirano je u dvije osnovne škole - Osnovnoj školi oca Petra Perice i Osnovnoj školi Stjepana Ivičevića.

Tabela 1: broj upisane djece po godinama

|  |  |  |  |
| --- | --- | --- | --- |
| ŠKOLSKA GODINA | OŠ STJEPANA IVIČEVIĆA | OŠ OCA PETRA PERICE | UKUPNO |
| 2017/2018 | 87 | 53 | 140 |
| 2018/2019 | 82 | 57 | 139 |
| 2019/2020 | 81 | 60 | 141 |
| 2020/2021 | 88 | 75 | 163 |
| 2021/2022 | 77 | 58 | 135 |

*Izvor: Osnovna škola Stjepana Ivičevića i Osnovna škola oca Petra Perice*

Osnovna škola oca Petra Perice jedna je od dvije matične škole na području Grada Makarske koju upisuju učenici zapadnog dijela naselja Makarske, Velikog Brda te Promajne. Osnovna škola izgrađena je 1999. g. te se nalazi na području četvrti Zelenka. Kako bi se omogućila optimalna i sigurna dostupnost škole učenicima, Grad Makarska financira poseban prijevoz koji se odvija kroz polaske iz Makarske prema Velikom Brdu i obrnuto.

Nastava se odvija u dvije smjene - jutarnjoj i popodnevnoj te je raspoređena u 26 razrednih odjeljenja (2021./2022.), od kojih se dva nalaze u Općini Baška Voda, naselje Promajna. Planom obnove škola je predvidjela promjenu i nadopunu školskog namještaja, izgradnju i uređenje svlačionica, informatizaciju škole, nabavu didaktičkog materijala te izgradnju školske dvorane čiji nedostatak onemogućuje održavanje satova tjelesne i zdravstvene kulture. Iako je stanje opremljenosti učionica i kabineta ocijenjeno kao zadovoljavajuće, školi nedostaje osam učionica kako bi se nastava u potpunosti mogla odvijati u jednoj smjeni.

Osnovna škola Stjepana Ivičevića nastala je podjelom bivše osnovne škole "Vid Mihaljević" Makarska na Osnovnu školu "Vid Mihaljević" i Osnovnu školu Makarska 2. Nastava se odvija u jutarnjoj i popodnevnoj smjeni u prostorima škole u Ulici Ante Starčevića te u dislociranom odjelu u Dugišu u zgradi srednjih škola. Školu pohađaju učenici istočnog dijela grada Makarske (Dugiša) i centra grada (do Ulice kipara Meštrovića) te manji broj učenika iz zaseoka Grada Makarske. Nastava se odvija u dvije smjene - jutarnjoj i popodnevnoj te je raspoređena u 34 razredna odjeljenja (2021./2022.) od kojih se četiri nalaze u područnoj školi u Dugišu. Unutrašnje školske prostore čini 25 učionica koje su ocjenjene slabom i dobrom opremljenosti u općem i didaktičkom smislu dok vrlo dobru opremljenost imaju učionice namijenjene nastavi informatike i učenicima s teškoćama u razvoju.

Pravilnikom o osnovnoškolskom odgoju i obrazovanju učenika s teškoćama u razvoju utvrđeni su primjereni oblici školovanja učenika s posebnim obrazovnim potrebama.

Kako bi se pružila adekvatna pomoć i omogućila integracija učenika s teškoćama u razvoju, osnovne škole su u suradnji s Gradom Makarskom i Udrugom *Sunce* od 2008. g. provode aktivnosti unutar kojih im se osiguravaju pomoćnici u nastavi. Od 2015. g. ove su aktivnosti prijavljene kao projekt „ S osmjehom u školu“ koji je dobio bespovratna sredstava iz EU fondova (faza I., faza II., faza III i faza IV.) čime su od tada osigurana sredstva financiranje rada pomoćnika u nastavi.

* + - 1. **Srednjoškolsko obrazovanje**

U Gradu Makarskoj djeluju dvije srednjoškolske ustanove: Srednje škole fra Andrije Kačića Miošića i Srednje strukovne škole Makarska. Na području Grada Makarske odvijaju se programi kojima se omogućuje stjecanje srednje stručne spreme i to kroz gimnazijsko i strukovno obrazovanje.

Postojeći problemi rada srednjih škola vezani su uz složeno odvijanje nastave za čije potrebe škole nisu u mogućnosti osigurati dodatne prostore. Kvalitetna organizacija nastave onemogućena je, zbog korištenja dijela učionica od strane dislociranog odjela Osnovne škole Stjepana Ivičevića.

Budući da se većina mladih s područja Grada Makarske i Makarskog primorja obrazuje u sustavu strukovnog obrazovanja koje ima veliku važnost u stvaranju i akumuliranju ljudskog kapitala kao preduvjeta gospodarskog rasta i razvoja, navedeno ukazuje na potrebu stvaranja adekvatnih uvjeta za stjecanje vještina i znanja kojim će se omogućiti porast zapošljivosti.

Postojeći problemi oko kvalitetnijeg obrazovanja vezani su i uz neujednačeni fond praktične nastave i dugogodišnje stagnacije u širenju i ponudi obrazovnih programa što uvelike onemogućuje uključivanje novih kadrova na tržište rada pri čemu je evidentirana slaba suradnja Grada Makarske i ispostave HZZ-a.

Srednja škola fra Andrije Kačića Miošića odvijanje nastave prilagođava Državnom pedagoškom standardu koji se često mijenja što uzrokuje nemogućnost upisa dodatnog broja učenika. Također, potrebno je istaknuti kako se sve veći broj učenika osnovnih škola grada Makarske odlučuje za zanimanja koje nude srednje škole u Splitu, Omišu, Kaštelima i Vrgorcu što ujedno ukazuje na zastarjelost i nedovoljan broj obrazovnih programa koji ne mogu zadovoljiti potražnju za školovanjem i u tim zanimanjima.

Srednje škole na području Grada ne posjeduju sportsku dvoranu te se u svrhu odvijanja nastave koriste sadržaji u Gradskom sportskom centru. Učenicima je na raspolaganju školsko igralište koje se može koristiti u sportsko – rekreativne svrhe.

Međutim, kao ključni problem srednjoškolskog obrazovanja u Makarskoj je sama zgrada srednje škole, odnosno građevina, koja iziskuje hitnu intervenciju i sanaciju.

* + - 1. **Visoko obrazovanje**

Od 2019. godine u Makarskoj je organiziran novi Preddiplomski sveučilišni studij Hotelijerstvo i gastronomija u obrazovnoj ponudi Sveučilišta u Splitu. Studij traje šest semestara, a godišnje ga upisuje 30 studenata.

Na temelju znanja stečenih na ovom studiju moguće je također pokrenuti vlastiti posao, odnosno postati poduzetnik u malim obiteljskim poduzećima.

Završetkom diplomskog studija studentima se otvara velika mogućnost da se u budućnosti okušaju na različitim menadžerski mjestima u ugostiteljstvu, hotelskoj industriji te javnom sektoru koji je u uskoj vezi s ovim djelatnostima.

U razvojnom kontekstu, Grad Makarska je ulaskom Sveučilišta u Splitu te organizacijom Preddiplomskog studija stekao preduvjete za razvoj visokog obrazovanja u Makarskoj, čime će se u kratkoročnom razdoblju pridonijeti brojnim društvenim, razvojnim područjima u Makarskoj.

Najveći problem Preddiplomskog studija u Makarskoj je nepostojanje zgrade Studija, s obzirom na to da se nastava trenutno izvodi u dvorani Dobrovoljnog vatrogasnog društva Makarska te multifunkcionalnoj dvorani Gradske dvorane. Međutim, Sveučilište u Splitu provelo je postupak javne nabave, te potpisalo ugovor o izvođenju radova na zgradi Franjevačkog samostana BDM u svrhu izvođenja nastave u narednih 20 godina te uskoro kreću radovi.

* + - 1. **Glazbeno obrazovanje**

Glazbena škola Makarska djeluje kao javna ustanova glazbenog obrazovanja te izvodi četiri nastavna plana i programa, a to su: dvogodišnji program predškolskog odgoja i obrazovanja u okviru osnovnog glazbenog obrazovanja, šestogodišnji program osnovnog glazbenog obrazovanja, pripremni dvogodišnji program srednjeg glazbenog obrazovanja te četverogodišnji program srednjeg glazbenog obrazovanja.

Trend porasta zanimanja za glazbenim obrazovanjem izuzetno je vrijedan temelj za obogaćivanje kulturnog života Grada, tj. različitih kulturnih udruga kojima je glazba jedno od područja djelovanja.

* + 1. **Socijalna skrb**

Upravni odjel za društvene djelatnosti Grada Makarske nadležan je za pružanje socijalnih usluga koje su u nadležnosti jedinica lokalne uprave sukladno Zakonu o socijalnoj skrbi.

Prava iz socijalne skrbi koja osigurava Grad Makarska, uvjeti i način njihova ostvarivanja, korisnici socijalne skrbi i postupak za ostvarivanje tih prava utvrđeni su Odlukom o socijalnoj skrbi Grada Makarske (Glasnik Grada Makarske 10/16, 8/18, 9/18, 20/18, 20/19, 21/21).

Ovisno o vrsti prava iz socijalna skrb, Grad Makarska može priznati:

1. Pravo na naknadu za troškove stanovanja,
2. Pravo na financiranje toplog obroka,
3. Pravo na doživotnu skrb,
4. Pravo na financiranje obroka organiziranog u osnovnim školama,
5. Pravo na sufinanciranje kupnje školskih knjiga i pribora za školu,
6. Pravo na sufinanciranje troškova učeničkih putovanja,
7. Pravo na sufinanciranje kupnje opreme za osobe s invaliditetom,
8. Pravo na naknadu troška prijevoza od Makarske do Kliničkog bolničkog centra Split - Podružnica Zagvozd i natrag,
9. Pravo na pomoć za podmirenje pogrebnih troškova,
10. Pravo na poklon - bonove za Uskrs i Božić.

Opće socijalno stanje u Gradu Makarskoj je znatno bolje u odnosu na županijski i nacionalni prosjek, no potrebno je kontinuirano i stručno djelovati kako bi se smanjile poteškoće pojedinaca i obitelji te kako bi se povećala opća kvaliteta života Grada Makarske. U tom kontekstu je Centar za socijalnu skrb glavni akter razvoja te se preporučaju aktivne mjere smanjenja socijalne isključenosti socijalno ugroženih pojedinaca i obitelji. Jedna od tih mjera je i financiranje školskog obroka za djecu u riziku od siromaštva koji se provodi u okviru Europskog socijalnog fonda, Program osiguravanja besplatne školske prehrane za djecu u riziku od siromaštva. 100% financiranje školskih marendi sredstvima EU-a, u dvjema osnovnim školama kojima je Grad osnivač, provodi se od 2017. godine. Na godišnjoj razini do 2022. godine cca. 300 učenika godišnje bi kroz projekt *Marendamo zajedno* ostvarilo pravo na besplatnu marendu.

Postojeći programi i projekti te ostale aktivnosti djelovanja pojedinih udruga znatno doprinose poboljšanju socijalne uključenosti.

Važno za spomenuti je kako se u Makarskoj od 2019. godine provodi projekt iz programa ZAŽELI koji se financira iz EU fondova i koji ima za cilj pružanje pomoći za 80 krajnjih korisnika u nepovoljnom socijalnom položaju kroz zapošljavanje 12 nezaposlenih žena čime se pridonosi povećanju razine njihove kvalitete života. U okviru programa ZAŽELI, kojeg priprema JU Makarska razvojna agencija MARA, od 2019. godine uspješno su provedena dva projekta dok je treći u tijeku provedbe. Prvi projekt „Pružam ti ruku“ ukupne vrijednosti 2.103.036,10 kn provelo je Gradsko društvo Crvenoga križa Makarska, a drugi projekt „Zaželi SUNCE“ ukupne vrijednosti 1.114.360,00 kn još uvijek provodi Udruga Sunce, treći projekt kojeg trenutno provodi Grad Makarska „Zaželi u Makarskoj“ ukupne je vrijednosti 1.113.388,00 kn te je iz programa Zaželi za područje Grada Makarske odobreno čak 4.330.784,10 kn.

Centralna ustanova socijalne skrbi u Gradu Makarskoj je Centar za socijalnu skrb Makarska (na lokaciji PTC „Sveti Nikola“ u širem centru Grada) koji je nadležan za područje Makarskog primorja (općine Brela, Baška Voda, Tučepi, Podgora i Gradac) s podružnicom u Vrgorcu.

Osim Centra za socijalnu skrb Makarska, od javnih ustanova socijalne skrbi na prostoru Grada Makarske djeluje i Dom za starije i nemoćne osobe Makarska čiji je osnivač Splitsko-dalmatinska županija (na lokaciji u samom centru Grada) s podružnicom u Općini Runović.

Privatnih ustanova socijalne skrbi na prostoru Grada Makarske nema, no nedostatak dodatnih socijalnih usluga upražnjavaju udruge iz spektra socijalne skrbi: Klub liječenih alkoholičara – Makarska, Hrvatski crveni križ Gradsko društvo Crvenog križa Makarska, Savjetovalište Lanterna, Udruga osoba s invaliditetom "Sunce", Makarska dijabetička udruga, Matica umirovljenika Makarska i Udruga udovica hrvatskih branitelja Domovinskog rata Makarskog primorja. Udruge su bitne kao nadopuna osnovnih usluga socijalne skrbi koje pružaju evidentirane ustanove socijalne skrbi s prostora Grada Makarske. Važno je izdvojiti Udrugu Sunce koja posjeduje mobilni stručni tim i osobne asistente te provodi aktivnosti s djecom s poteškoćama u razvoju kroz savjetovanje i pomaganje. Ova udruga u suradnji s Gradom Makarska u procesu je realizacije projekta „Kuća Sunca“ koji će omogućiti socijalne usluge, te pružiti mogućnost samostalnog stanovanja za osobe s invaliditetom i djecu s teškoćama u razvoju u planiranom objektu na predviđenom zemljištu na lokaciji Požarima.

Riziku od siromaštva posebno su izložena samačka domaćinstva, nezaposlene osobe i samohrani roditelji s jednim ili više uzdržavane djece.

* + 1. **Kultura**

Na području Grada Makarske djeluju sljedeće javne ustanove u kulturi:

Gradski muzej Makarska nalazi se na I. katu barokne palače Tonoli podignutoj u drugoj polovini 18. st. Osnovan je 1995., kao prostorni i kadrovski sljedbenik ranijih muzejskih tijela počevši od 1962. (Muzej NOB-a biokovskog područja; Muzej revolucije; Zavičajni muzej Makarskog primorja).

Gradska galerija ,,Antun Gojak'' osnovana je 1995. Okosnicu fundusa Galerije čini Donacija Gojak koju je gradu Makarskoj 1988. godine darovao Marin Rine Gojak, brat prvog makarskog akademskoga slikara Antuna Gojaka (1907.-1986.). Donaciju Gojak sačinjavaju 132 slike i 201 crtež ovog najznačajnijeg makarskog likovnog umjetnika XX. stoljeća. Druga galerijska zbirka je Zbirka suvremenih autora.

Gradska knjižnica Makarska otvorena je krajem listopada 1916. godine, u jeku I. sv. rata i jedna je od najstarijih kulturnih institucija, a kao samostalna ustanova osnovana je 1995. Prvi put je obnovljena 2019. uz potporu Ministarstva kulture RH. Danas se prostire na više od 250 metara četvornih, a smještena je na I. katu zgrade ''Stare škole'' sagrađene prije više od 150 godina. Broji više od 60 000 svezaka. Značajan i vrijedan dio knjižnice predstavljaju knjige iz privatnih zbirki makarskih donatora.

Uz ustanove u kulturi, u Makarskoj djeluje i nekoliko udruga, aktivnih dionika koji kreiraju kulturni sadržaj Grada Makarske: Gradska glazba Makarska (ujedno i najstarija udruga, osnovana 1826. godine), Gradski zbor Makarska, Folklorni ansambl „Tempet“, Udruga „Mozaik stripa“, Udruga „Adria“, Organizacija mladih glazbenika, Matica hrvatska – Ogranak Makarska, Hrvatsko kulturno društvo „Napredak“, Udruga „Rockatansky“, „Porići 1980“ – udruga za očuvanje kulturne i prirodne baštine sela Puharići i razvitak turizma, Lutkarsko društvo „Zlatousti“ Makarska, Udruga „Foton“. Udruge u kulturi financiraju se sredstvima Grada Makarske.

Najveći problem kulturnog sektora u Makarskoj je nedostatak prostora za osnovno funkcioniranje svih dionika, osobito ustanova u kulturi te aktivnih organizacija civilnog društva. Naime, sve ustanove u kulturi bore se s neadekvatnim prostornim uvjetima te nedostatkom prostora za daljnji razvoj. Unatoč činjenici kako su problemi Gradske knjižnice Makarska jednim dijelom riješeni kroz projekt Uređenja i adaptacije prostorija Gradske knjižnice Makarska, koji je realiziran 2019. godine, ukupne vrijednosti 1.7 milijuna kuna, a koji je sufinanciralo Ministarstvo kulture, problematika nedostatka prostora za razvoj djelatnosti i dalje je prisutna. Gradski muzej Makarska djeluje u okviru skučenog prostora od 240 m2 u palači Tonoli, registriranom spomeniku kulture iz 18. stoljeća. Manjak prostora posljedično uzrokuje i izostanak primjerenog stalnog postava. Osim toga, postojeći prostor je u neadekvatnom stanju, uz učestalu prisutnost vlage Gradski muzej trenutno je u derutnom stanju, neadekvatnom za rad i za daljnji razvoj. Grad Makarska je u lipnju 2019. ugovorom o darovanju dobio u vlasništvo Vilu Irenu, zgradu od 300 metara četvornih, na jednoj od najatraktivnijih lokacija u gradu, s ciljem stavljanja u funkciju Gradskog muzeja. U tijeku je energetska obnova same zgrade, dok se implementacija izložbene zbirke planira kao druga faza projekta.

Gradska galerija Antun Gojak također ističe problem nedostatka prostora za uspostavu stalnog postava zbirke Gojak te nemogućnost daljnjeg razvoja ustanove. Stalni postav je preduvjet funkcioniranja suvremene muzejske ustanove, a u kontekstu Makarske stvaranje preduvjeta za stalni postav donacije Gojak nameće se kao vrlo važan faktor daljnjeg oblikovanja Makarske kao kulturne sredine koja reflektira potrebe za razvoj selektivnih oblika turizma. Posebno ukoliko se na ovom tragu valoriziraju dosadašnji realizirani projekti (Revitalizacija kulturno-povijesne baštine zaseoka Kotišina, Malakološki muzej i ostali centri za posjećivanje) ovako pretpostavljeno prezentiranje muzejske građe bilo bi hvale vrijedan nastavak ovih realiziranih projekata. Uz navedeno, sve ustanove u kulturi ističu problem prostora za odlaganje i adekvatno čuvanje vrijedne građe.

U svakom slučaju, u kontekstu daljnjeg razvoja kulturnog sektora Grada Makarske nameće se izrada detaljne analize stanja, osobito u smislu analize adekvatnih prostora i djelovanja ustanova u kulturi u okviru postojećih prostora u odnosu na eventualno dostupne prostore.

Osim navedenog, interes gospodarskog sektora za ulaganje u kulturu ne postoji, sektorska suradnja kulturnih i turističkih subjekata na niskoj je razini, promidžba kulturnih događanja po turističkim objektima se skoro i ne provodi.

Uz navedeno ističe se i nedovoljna iskorištenost kulturne baštine kao resursa. Veliki iskorak u kontekstu kulturne baštine napravljen je u razdoblju od 2018. do 2021. godine realizacijom brojnih projekata: Revitalizacija kulturno-povijesne baštine zasoeka Kotišina, integriranog programa zahvaljujući kojem je obnovljen i implementiran Interpretacijski centar veliki Kaštel, obnovljena i stavljena u funkciju crkva sv. Martina, uspostavljena pozornica na otvorenom Proslap ispred crkve sv. Ante te brojne druge aktivnosti koje su valorizirale zapuštenu kulturnu baštinu, Rekonstrukcija i sanacija Malakološkog muzeja Franjevačkog samostana, uspostava Centra za posjetitelje u palači Tonoli te niz ostalih projekata temeljenih na obnovi kulturne baštine.

Unatoč velikom broju kulturnih manifestacija, kulturnih dobara, ali i raznolike kulturne ponude, kulturni potencijali nisu u potpunosti prepoznati i iskorišteni te čekaju na turističku valorizaciju.

Također, čitav niz važnih kulturnih objekata su potpuno neprilagođeni osobama s invaliditetom: Glazbena škola i dvorana, Galerija „Antun Gojak“, Gradski muzej Makarska, Malakološki muzej, većina vjerskih objekata.

U Gradu Makarskoj postoje potencijali za iskorištavanje postojećih praznih prostora, međutim prepreku predstavljaju neriješeni imovinsko- pravni odnosi čije rješavanje je potrebno ubrzati.

Cjelokupan kulturni sektor Grada Makarske moguće je unaprijediti realizacijom kulturne platforme poput Centra za kulturu (koji je planiran u tvz. „Živkinom dvoru“) čija bi temeljna djelatnost bila zajednički rad i umrežavanje svih dionika u kulturi (institucionalnih i vaninstitucionalnih) s ciljem jačanja razvoja kulture Grada, promicanja lokalne kulturne produkcije u turizmu te opće povećanje kvalitete života lokalnog stanovništva.

Osim navedenog, tu je i problem eksterijerne društvene infrastrukture za održavanje većih manifestacija koje mogu poslužiti kao alat razvoja vansezonskog turizma, ali i kao element jačanja kvalitete života lokalnog stanovništva. U tom smislu, razvojnu perspektivu, ali i prekretnicu razvoja kulturnog turizma predstavlja projekt Arheološkog parka na arheološkom nalazištu na poluotoku Sveti Petar.

* + 1. **Sport**

Javna ustanova Gradski sportski centar posjeduje najveći broj sportskih objekata zatvorenog i otvorenog tipa te se najvećim dijelom sveukupni sport odvija u okviru njegova kompleksa. Obuhvaća preko 50.000 m² sportskih sadržaja što ga čini prepoznatljivim odredištem za sportske pripreme, organizaciju natjecanja te provođenje svakodnevnih aktivnosti svih zainteresiranih korisnika koji se bave sportom i rekreacijom. Glavni objekt je gradska višenamjenska dvorana koja se sastoji od sportske dvorane, bazena, teretane i dvorane za borilačke sportove, višenamjenske dvorane, teretane i kuglane. Otvorene sportske objekte čine dva nogometna igrališta, atletska staza, teren za mali nogomet, teniski, košarkaški, boćarski tereni te staza za pješačenje.

Kvalitetnija valorizacija sportsko-rekreacijske infrastrukture, ali i njome vezanih turističkih aktivnosti, pokrenuta je u 2019. godini, jednim dijelom kroz EU i nacionalne fondove. To se osobito odnosi na:

* cjelovitu energetsku obnovu glavne zgrade Gradskog sportskog centra, podtribinski prostor,
* rekonstrukciju postojećeg nogometnog travnatog igrališta,
* rekonstrukciju postojeća dva terena s umjetnom travom, odnosno sada igrališta za djecu i terena s umjetnom travom,
* sanaciju atletske staze,
* modernizaciju rasvjete glavnog nogometnog terena kako bi se aktivnosti mogle odvijati tijekom cijelog dana,
* izgradnju male boulder stijene,
* rekonstrukciju bivše teretane u sklopu male dvorane,
* nabavu montažne svlačione prilagođene osobama s invaliditetom,
* nabavku profesionalnih sprava u fitness dvorani,
* uređenje otvorenog košarkaškog igrališta,
* sanaciju, uređenje, proširenje i opremanje fitnesa u gradskoj dvorani,
* uređenje i opremanje nove borilačke dvorane u sklopu gradske dvorane,
* sanaciju, uređenje i opremanje kuglane u podtribinskom prostoru gradskog stadiona

Ponuda sportsko rekreacijskih sadržaja na području Grada nalazi se i u zatvorenim i otvorenim objektima osnovnih škola te na javnim površinama u obliku dječjih igrališta. Sportsko-rekreacijski sadržaji u sklopu osnovne škole oca Petra Perice sastoje se od sportskog igrališta, ali je potrebno ukazati na nepostojanje školske dvorane čija će realizacija uvelike olakšati kvalitetno odvijanje nastave. Osnovna škola Stjepana Ivičevića posjeduje školsku dvoranu te sportsko igralište za košarku, nogomet i rukomet. Iako je dvorana izgrađena 1981. g. ona je prostrana, funkcionalna i redovito se održava te može koristiti za potrebe provođenje nastave te za potrebe sporta i rekreacije. Srednje škole na području Grada ne posjeduju sportsku dvoranu te se u svrhu odvijanja nastave koriste sadržaji u Gradskom sportskom centru. Učenicima je na raspolaganju školsko igralište koje se može koristiti u sportsko – rekreativne svrhe.

Promicanje stručnog rada u sportu, razvoja sporta djece i mladeži te stvaranju uvjeta za postizanje vrhunskih sportskih rezultata institucionalizirano je kroz rad Zajednice sportskih udruga Makarske koja okuplja 34 sportski klub, odnosno udrugu. Zajednica športskih udruga grada Makarska je sportska udruga u koju se dragovoljno udružuju sve pravne osobe iz sustava sporta i druge pravne osobe čija je djelatnost od značaja za sport i u vezi sa sportom, a radi ostvarivanja zajedničkih interesa i potreba u domeni sporta na području grada Makarske.

Međutim, broj sportskih udruga koje koriste sportsku infrastrukturu znatno je veći budući da na području Makarskog primorja (Makarska, Brela, Baška Voda, Tučepi, Podgora, Gradac) postoji 67 udruga kojoj je područje djelovanja vezano uz sport (Registar udruga, 2020), a neke od njih imaju potrebe za korištenjem sportske infrastrukture Grada Makarske.

Problemi u sportu Grada Makarske vezani uz nedostatak sportske infrastrukture budući da Gradu nedostaje zatvorenih i otvorenih sportskih terena što znatno onemogućuje normalno odvijanje aktivnosti jer klubovi najčešće moraju dijeliti ili koristiti tuđe prostorije. Tu su i problemi vezani uz njihovo financiranje budući da sredstva gradskog proračuna uglavnom nisu dovoljna pa se udruge moraju financirati iz dodatnih izvora poput sponzorstava, donacija i članarina. Bitno je napomenuti kako osiguravanje kvalitetne sportsko-rekreacijske infrastrukture nije namijenjeno samo osobama izvrsnog zdravstvenog stanja, već i osobama s invaliditetom. U tom pogledu bitno je napomenuti kako su sadržaji sportskih objekata Gradskog sportskog centra prilagođeni potrebama s osobama s invaliditetom te ih sukladno rasporedu korištenja mogu ravnopravno koristiti. Zahvaljujući projektima financiranim sredstvima EU fondova pristupačnost sportskih sadržaja Gradskog sportskog centra su značajno prilagođeni. U tom kontekstu veliki iskorak napravljen je realizacijom projekta SPORTski INpuls, financiranog sredstvima EU fondova, a kojem je nositelj bila Zajednica sportskih udruga Grada Makarske. Svrha projekta je omogućiti djeci s teškoćama kao posebno ranjivoj skupini kvalitetno uključivanje u sportske aktivnosti kako bi stekle vještine timskog rada, suradnje, rješavanja sukoba, razvoj koncentracije i pažnje, podizanje motivacije i kompetencije potrebne za njihovo osnaživanje i izjednačavanje u mogućnostima za socijalnu uključenost te emocionalno funkcioniranje. U okviru projekta izrađen je i strateško-planski dokument Plan razvoja sportskih aktivnosti za djecu s teškoćama u razvoju i sobama s invaliditetom u Gradu Makarskoj.

Financijski i organizacijski okvir razvoja sporta na području Grada Makarske čini Program javnih potreba u sportu unutar kojeg se izdvajaju se sredstva za financiranje programa Zajednice sportskih udruga Grada Makarske, Javne ustanove Gradski sportski centar Makarska, programi udruga, sportske manifestacije i dodatni programi koji obuhvaćaju školovanje sportskih kadrova, proslave obljetnica sportskih klubova, nagrade za sportske uspjehe, podršku sportu i rekreaciji osoba s invaliditetom te djece i mladeži.

* + 1. **Zdravstvo**

Dom zdravlja Splitsko-dalmatinske županije, Ispostava Makarska temeljni je nositelj zdravstvene zaštite na razini primarne zdravstvene zaštite koji svojim djelovanjem ne ostvaruje u potpunosti načela sveobuhvatnosti, cjelovitog pristupa primarnoj zdravstvenoj zaštiti te načelo dostupnosti i kontinuiranosti njezinog pružanja na svom području djelovanja. Ustanova tercijarne zaštite nema. Najbliža ustanova ustanove tercijarne zaštite je Klinički bolnički centar Split udaljen 86 km autocestom (A1), odnosno 62 km državnom cestom (D8) što predstavlja problem dostupnosti u razdoblju velike prometne opterećenosti u jeku turističke sezone.

Unutar Doma zdravlja Splitsko-dalmatinske županije, Ispostava Makarska djeluje ispostava Zavoda za hitnu medicinu Splitsko-dalmatinske županije (ambulante obiteljske opće medicine, ambulante za zdravstvenu zaštitu žena (ginekološke ambulante), ambulante za zdravstvenu zaštitu predškolske djece, ambulante dentalne medicine; specijalističko-konzilijarna zdravstvena zaštita obuhvaća ambulantu interne medicine i oftalmološku ambulantu). U ispostavi Makarska po pitanju dijagnostike postoji RTG čije funkcioniranje nije konačno definirano po pitanju liječnika radiologa s obzirom da trenutno radi umirovljeni radiolog na pola radnog vremena. Medicinsko-biokemijski laboratorij svakodnevno uzima uzorke, koji se najvećim dijelom šalju na obradu u Split.

U ispostavi Makarska Doma zdravlja Splitsko-dalmatinske županije postoje i 2 djelatnosti: hemodijaliza i stacionar koje su inače sastavni dio bolničke zdravstvene zaštite (tercijarni nivo).

Unutar Makarske ispostave Doma zdravlja Splitsko-dalmatinske županije djeluje i ispostava Nastavnog zavoda za javno zdravstvo gdje je moguće uzeti uzorke za mikrobiološke pretrage, koji se na daljnju obradu šalju u Split, kao i Školska medicina, stacionar, ambulante primarne zdravstvene zaštite, stomatološke ambulante, dijaliza, specijalističke ambulante sekundarne zdravstvene zaštite te ljekarna. Najveću i najširu mrežu primarne zdravstvene zaštite obuhvaća rad liječnika opće medicine. U djelatnosti opće obiteljske medicine istaknuta je potreba za ugovaranjem jednog dodatnog tima u odnosu na trenutnu uslugu što ukazuje kako postojeći broj ugovorenih timova nije dovoljan za pružanje kvalitetne zdravstvene usluge.

Osim spomenutih, primarna zdravstvena zaštita pruža se i u drugim privatnim, konzilijarnim ordinacijama koje se nalaze u Domu zdravlja ili drugim objektima raspršenima na području Grada Makarske, a to su: dermatovenerolog, internist, ginekolog, oftamolog, pedijatar, epidemiolog i otorinolaringolog.

U sustavu sekundarne zdravstvene zaštite u Gradu Makarskoj djeluje Specijalna bolnica za medicinsku rehabilitaciju Biokovka. Djelatnost ustanove umjerena je na pružanje odmora i liječenja, odnosno poboljšanja zdravstvenog stanja pacijenata s bolestima živčanog sustava, mišićno-koštanog sustava i vezivnog tkiva, cirkulacijskog sustava te ozljeda i prijeloma. Osim stacionarnog liječenja bolnica pruža uslugu ambulantnog liječenja te posjeduje popratne sadržaje namijenjene razvoju zdravstvenog i sportskog turizma.

Osim ovih djelatnosti, na području Grada Makarske djelatnost primarne zdravstvene zaštite pružaju i ugovoreni timovi unutar mreže higijensko-epidemiološke zdravstvene zaštite, preventivno-odgojnih mjera školske djece i studenata te opće zdravstvene ekologije koji djeluju kao ispostave Zavoda za javno zdravstvo Splitsko-dalmatinske županije.

Unutar djelatnosti Zavoda za hitnu medicinu Splitsko-dalmatinske županije organizirana je ispostava u Gradu Makarskoj koju čini 5 Timova 1 koji pružaju uslugu hitne pomoći.

Važnost pružanja hitne pomoći povećava se tijekom ljetne sezone kada je potrebno ili povećati broj postojećih timova, ali i kvalitetno koordinirati potrebu za pružanjem hitnog zračnog medicinskog prijevoza za čije je potrebe organiziran rad pet timova koji djeluju u Gradu Splitu.

Najveći problem zdravstva je ukidanje dijela zdravstvenih usluga koje pruža Dom zdravlja SDŽ. Veći broj ambulanti treba uređenje, adaptaciju i opremanje suvremenom medicinskom opremom. Građani se konstantno susreću s problem nefunkcioniranja radiološke službe (RTG rendgen) te medicinsko-kemijskog laboratorija.

Posebno treba istaknuti nedostatak liječnika specijalista (radiologa, ortopeda i ortodonata), te potrebu osnaživanja službi u djelatnosti mentalnog zdravlja, prevencije i izvanbolničkog liječenja ovisnosti, te patronaže. U turističkoj sezoni, značajnim porastom broja ljudi na području Makarske rivijere, a koji svi gravitiraju Domu zdravlja SDŽ, problem predstavlja nedovoljno kadrovski i tehnički opremljena služba hitne medicinske pomoći.

* + 1. **Prostorno i urbanističko planiranje**

Sve veća stihijska, intenzivna gradnja koja onemogućuje razvoj ostalih društvenih sadržaja dugogodišnji je problem daljnjeg uravnoteženog razvoja Grada Makarske. Stihijska gradnja u Gradu Makarskoj nije uvjetovana uvažavanjem potreba za stambenim zbrinjavanjem lokalnog stanovništva već širenjem površine stanova za sekundarno stanovanje (vikendaštvo, stanovi isključivo za najam turistima i sl.) što potvrđuje i postupan proces „apartmanizacije“ stare gradske jezgre, ali i ostalih dijelova grada. Negativne posljedice pretjeranog širenja „apartmanizacije“ su povećanje cijena nekretnina do iznosa koji su neprihvatljivi lokalnom stanovništvu, a zbog nedostatka stambenog fonda za lokalno stanovništvo, moguće demografske posljedice, odnosno iseljavanje stanovništva, posebice mladog koje svoje stambeno pitanje tek mora riješiti.

Prostorno planiranje kao interdisciplinarni skup metoda koje koristi javni sektor s ciljem distribucije ljudi i aktivnosti na području za koje se donosi prostorni plan, predstavlja najvažniji alat zaštite okoliša i poboljšanja ukupne kvalitete života.

* + 1. **Komunalno gospodarstvo**

Na području Grada Makarske odvijaju se komunalne djelatnosti koje obavljaju gradska tijela te ostale pravne i fizičke osobe u svrhu osiguravanja trajnog i kvalitetnog obavljanja komunalne djelatnosti, osiguranja održavanja komunalnih objekata i uređaja u stanju za njihovo korištenje.

* + - 1. **Javne zelene površine**

Prema podjeli Republike Hrvatske na osnovne krajobrazne jedinice Grad Makarska spada u

Obalno područje srednje i južne Dalmacije, a osnovnu fizionomiju ovog područja čini priobalni

planinski lanac i niz velikih otoka. Krajobrazne vizure ovog područja narušene su čestim

šumskim požarima, neplanskom gradnjom duž obalne linije i narušavanjem fizionomije starih

naselja.

Javne zelene površine prema podatcima Državnog zavoda za statistiku čine 74,1 ha površine Grada od čega se najveća površina odnosi na park šumu Osejava (68,8 ha) kao najvažniju javnu zelenu površinu Grada Makarske. Botanički vrt predstavlja površinom najmanji segment javnih zelenih površina (1 ha; 1,19 %), ali svojom ekološkom i turističkom vrijednošću predstavlja značajan resurs u kontekstu javnih zelenih površina.

Javne zelene površine održavaju se u skladu s Programom održavanja komunalne infrastrukture, te prema operativnim i terminskim planovima. Javne zelene površine održava Grad Makarska, odnosno pravna ili fizička osoba kojoj je Grad povjerio održavanje javnih zelenih površina. (članak 70., Odluka o komunalnom redu, 2019).

U narednom razdoblju nameće se potreba za sustavnom inventarizacijom javnih zelenih površina na području Grada kao i za kontinuiranim prikupljanjem podatka o njihovoj površini, uređenosti i korištenju čime bi se olakšalo utvrđivanje mjera potrebnih za njihovo održivo upravljanje te povećanje kvalitete za korištenje. U tijeku je izrada Katastra zelenih površina Grada Makarske, koji je prijavljen u okviru Javnog poziva za poticanje razvoja pametnih i održivih rješenja i usluga, kojeg je raspisao Fond za zaštitu okoliša i energetsku učinkovitost.

* + - 1. **Zaštita okoliša i prirode**

U Gradu Makarskoj trenutno su zaštićene dvije prirodne vrijednosti u dvije kategorije: Park prirode Biokovo i spomenik parkovne arhitekture Botanički vrt Kotišina.

Park prirode *Biokovo* proglašeno je 16. lipnja 1981. g., a njime upravlja Javna ustanova Parka prirode „Biokovo“ osnovana 1998. g. Biokovo se pruža usporedno s jadranskom obalom u zaleđu Grada Makarske i Makarskog primorja.

Spomenik parkovne arhitekture Botanički vrt Kotišina smješten je na primorskim obroncima planine Biokovo iznad zaseoka Kotišine (gradsko naselje Makarska) na nadmorskoj visini od 350 do 500 m te je dijelom sastavni dio Parka prirode Biokovo. Vrt je utemeljio dr. fra Jure Radić, a osnovna svrha mu je bila znanstveno istraživanje, motrenje, zaštita i očuvanje biljne raznolikosti i bogatstva, ali i popularizacija i upoznavanje posjetitelja s biljnim svijetom planine Biokova.

Još jedan oblik institucionalne zaštite prirodnih područja je ekološka mreža Republike Hrvatske Natura 2000 koja predstavlja sustav povezanih ili prostorno bliskih ekološki značajnih područja koja uravnoteženom biogeografskom raspoređenošću značajno pridonose očuvanju prirodne ravnoteže i biološke raznolikosti koju čine ekološki značajna područja za Republiku Hrvatsku. Na područjima ekološke mreže, koja nisu zaštićena kategorijama zaštite prirode prema Zakonu, dopušteno je odvijanje uobičajenih gospodarskih aktivnosti pod uvjetom da one ne ugrožavaju ciljne vrste i staništa zbog kojih je područje ušlo u ekološku mrežu.

Analizom zaštićenih dijelova prirode evidentiran je iznimno velika biološka, zoološka i geomorfološka raznolikost prostora Grada Makarske što svakako predstavlja iznimne prirodne resurse za razvoj turističkih aktivnosti (posjećivanje, odmor, rekreacija), no potrebno je implementirati mjere zaštite i kontinuirano utjecati na povećanje sigurnosti zaštićenih dijelova prirode kako bi se postigao održiv razvoj ekološkog turizma. Potrebno je implementirati naprednije mjere zaštite prirodnih vrijednosti i povećati kazne za antropogeno devastiranje okoliša i zaštićenih dijelova prirode.

Zaštićenim prirodnim vrijednostima na području Grada Makarske, ali i cijele Splitsko-dalmatinske županije upravlja Javna ustanova za upravljanje zaštićenim prirodnim vrijednostima na području Splitsko-dalmatinske županije More i Krš.

* + - 1. **Pomorsko dobro**

Pomorsko dobro Grad svake godine donosi Plan upravljanja pomorskim dobrom na području Grada Makarske kojim se utvrđuje sadržaj redovnog upravljanja pomorskim dobrom, sredstva za upravljanje pomorskim dobrom, popis djelatnosti koje se mogu obavljati na pomorskom dobru na području Grada Makarske kao i mikrolokacije za obavljanje propisanih djelatnosti.

Ovim Planom definirana je plaža Nugal na poluotoku Osejavi kao plaža namijenjena nudistima te plaža za kućne ljubimce od punte Kuka do plaže ispod bivšeg restorana Kuk, dok je na plaži Blace definirano biciklističko odmorište s pripadajućom komunalnom opremom u sklopu projekta „Razvoj biciklističkih odmorišta i infrastrukture na biciklističkim stazama u Makarskoj“. Vijeće za davanje koncesijskih odobrenja daje koncesijsko odobrenje za obavljanje djelatnosti na pomorskom dobru, koje ne isključuju niti ograničuju opću upotrebu pomorskog dobra.

Upravljanje pomorskim dobrom podrazumijeva održavanje, unaprjeđenje, brigu o zaštiti pomorskog dobra u općoj upotrebi kao i posebnu upotrebu, odnosno gospodarsko korištenje pomorskog dobra na temelju koncesije ili koncesijskog odobrenja.

Makarska obala d.o.o. na temelju prijenosa ugovora o koncesiji na pomorskom dobru s društvom Makarskim komunalcem na društvo Makarska obala je od 2020. godine postala ovlaštenik koncesija na pomorskom dobru i to:

1. Predio između sv. Petra do hotela Meteor
2. Predio od hotela Meteor do hotela Park
3. Predio od hotela Park do hotela Dalmacija
4. Predio od hotela Dalmacija do hotela Biokovka
5. Predio hotela Biokovka do hotela Rivijera
6. Predio istočno od Auto kampa Dalmacija

Makarska Obala d.o.o. je u 2020. godini sukladno ugovorima potpisanim sa Lučkom upravom Splitsko-dalmatinske županije i Jadrolinijom obavljalo lučku djelatnost priveza i odveza brodova, trajekta, jahti, ribarskih, sportskih i drugih brodica u lučkom području, kao i djelatnost pružanja pomoći pri provođenju reda u lukama i naplatu lučkih pristojbi u luci Makarska.

Vijeće za koncesijska odobrenja Grada Makarske dodjeljuje koncesijska odobrenja za različite turističko uslužne, sportske i ugostiteljske djelatnosti.

* + - 1. **Gospodarenje otpadom**

Grad Makarska i Makarski komunalac već nekoliko godina ulažu sredstva u novu komunalnu infrastrukturu. Tako je od 2013. do danas na području grada formirano 16 zelenih otoka s 65 polupodzemna kontejnera za miješani otpad, papir i plastiku; u poslovnim i stambenim zgradama, te obiteljskim kućama dodijeljeni su spremnici za prikupljanje papira, na privremenom reciklažnom dvorištu na Zagonu omogućeno je odlaganje više različitih komponenti otpada (papir iz kućanstva, ambalažni papir i karton, plastika, ambalažna plastika, metal, staklo, EE-otpad, baterije, glomazni otpad, otpad iz šumarstva, ulja, motorna ulja, boje i dr.) omogućeno je zbrinjavanje elektroničkog otpada u roku od 24 sata, te se glomazni otpad besplatno prikuplja po pozivu na adresi građana. Na javno -prometnim površinama postavljeni su spremnici za prikupljanje stakla. Postavljeno je mobilno reciklažno dvorište koje se po utvrđenom rasporedu postavlja u naselja i gradske kvartove. U kontinuitetu se provode razne edukativno-informativne aktivnosti o gospodarenju otpadom. Unatoč poduzetim mjerama za smanjenje proizvodnje količine miješanog otpada, otpad je i dalje ključni problem u Makarskoj. Još uvijek vidljivi su primjeri neispravnog odlaganja otpada u smislu odabranog spremnika ili odlaganja miješanog komunalnog otpada i glomaznog otpada na javno-prometnoj površini u blizini zelenih otoka. U širem gradskom području mogu se pronaći točke na kojima se odlaže građevni otpad. Problem s kojima se Makarska bori već godinama posebno je izražen u ljetnim mjesecima kada se broj osoba koje prebivaju na području grada udvostruči, a svi uslužni objekti i pogoni krenu s radom.

Prema evidenciji Makarskog komunalca četvrtina godišnje količine otpada na području Makarske nastane za vrijeme trajanja turističke sezone. Zbog pozitivnog trenda rasta stanovništva, te velikog priljeva turista tokom ljetne sezone količine miješanog komunalnog otpada i dalje rastu. Pad u količini proizvedenog miješanog komunalnog otpada zabilježen je u 2020. godini, kada zbog zatvaranja uzrokovanog pandemijom SARSCovid-19 virusom mnogi privredni subjekti nisu radili ili su radili manjim obimom, a brojke turističkih noćenja su bile osjetno manje.

U posljednjih nekoliko godina u suradnji Grada Makarske i Makarskog komunalca dobivena su bespovratna sredstva za edukaciju i unaprjeđenje komunalne infrastrukture (električno vozilo za sakupljanje otpada, novo komunalno vozilo, edukativna kampanja "Skupi, složi, savjesno odloži", nabavka i postavljanje preko 1200 spremnika za papir i staklo). Reciklažno dvorište na području Grada Makarske nije još izgrađeno.

Tijekom 2017. g. Makarski komunalac krenuo je s prikupljanjem terenskih podataka u svrhu buduće implementacije primarne selekcije otpada na kućnom pragu. Unatoč do sada provedenim aktivnostima koje je provela Gradska uprava Grada Makarske i Makarski komunalac, a odnose se na konkretno uspostavu osnovne infrastrukture te provedbu informativno-edukativne kampanje koja je prethodila predmetnom projektu, trenutačno stanje nije zadovoljavajuće u uspješnosti smanjenja nastanka miješanog komunalnog otpada, a vidljivi su pomaci u razvrstavanja otpada, ali postotak nije još zadovoljavajući. Za očekivati je da će se smanjiti količine miješanog komunalnog otpada, a povećati količine razvrstanog otpada donošenjem Odluke o načinu pružanja javne usluge prikupljanja miješanog komunalnog i biorazgradivog otpada, te stavljanjem u primjenu cjenika javne usluge prikupljanja miješanog komunalnog otpada i biorazgradivog otpada.

U 2018. godini donesena je Odluka o načinu pružanja javne usluge prikupljanja miješanog komunalnog otpada i biorazgradivog otpada, te usvojen novi cjenik, ali legislativni okvir na razini RH mijenjao se na način da je sama Uredba o gospodarenju komunalnim otpadom (iz koje proizlazi Odluka i zadani okvir za formiranje cjenika) srušena na Ustavnom sudu.

Zakonom o održivom gospodarenju otpadom (NN 84/21) propisuje se novi način kreiranja Odluke i cjenika, te predviđeni rokovi za donošenje istih (2022. godina). Za što uspješniju implementaciju Odluke i cjenika potreban je zajednički rad djelatnika Makarskog komunalca i komunalnog redarstva Grada Makarske, te odgovornost i savjesnost svih korisnika usluge.

S Odlukom se postavlja i nova komunalna infrastruktura na području grada: korisnicima u individualnom stanovanju omogućeno je razdvajanje otpada putem čipiranih spremnika, a reciklabilni otpada odlagat će u spremnike ili tipizirane vrećice. Korisnicima u kolektivnom stanovanju će ovisno o tipu zgrade, dostupnosti odgovarajućih prostorija i blizine zelenih otoka također na raspolaganju biti spremnici i tipizirane vrećice za odvojeno prikupljanje otpada. Provedbom izobrazno-edukativne kampanje educirat će se sve skupine lokalnog stanovništva o novom sustavu gospodarenja otpadom na području grada. Provedba kampanje doprinijet će informiranom i educiranom stanovništvu, što će rezultirati učinkovitošću novog sustava, a kao konačan cilj imat će smanjenje količine komunalnog otpada na području grada.

Od 2014. godine Makarska je jedini grad iz Splitsko-dalmatinske županije koji nema mogućnost odlaganja otpada na Karepovcu. Od tada do danas na nekoliko odlagališta u Hrvatskoj se odlagao otpad, na udaljenostima i po 500 km u jednom smjeru od Makarske. Trenutno se otpad odlaže na odlagalištu Podum u Otočcu. Odlaganje otpada na tako udaljenim odlagalištima izaziva visoke financijske izdatke za prijevoz otpada, te je upravo navedeno ključni problem gospodarenja otpadom u Makarskoj.

* + - 1. **Energetska učinkovitost**

Prvi javni projekt iz domene energetske učinkovitosti Grad Makarska realizirao je 2013. projektom modernizacije javne rasvjete kroz primjenu mjera energetske učinkovitosti i zaštite od svjetlosnog onečišćenja kojim je provedena zamjena svjetiljki na području Grada u svrhu postizanja energetski učinkovite i ekološke javne rasvjete. Projektom su implementirana suvremena tehnološka rješenja, tj. svjetiljke koje imaju zaštitu od svjetlosnog onečišćenja i omogućuju reguliranje noćnog režima rada čime se postižu značajne uštede.

Tijekom 2017. g. realiziran je i projekt rekonstrukcije i nadogradnje nekadašnje upravne zgrade gradskog sportskog centra Makarska koju trenutno koriste javne ustanove Park prirode Biokovo i Gradski sportski centar. Iste godine realiziran je i projekt Energetske obnove Dječjeg vrtića Ciciban kao jedne od lokacija pilot- projekta Energetske obnove zgrada i obnovljivih izvora energije u javnim ustanovama koje obavljaju djelatnost odgoja i obrazovanja., dok je 2020. godine realiziran projekt Energetske obnove podtribinskog prostora Gradskog sportskog centra. U prosincu 2021. kreće i projekt Energetske obnove zgrade sa svojstvom kulturnog dobra – Vile Irena. Realizacijom ovih projekata omogućit će se smanjenje potrošnje energije i emisije CO². Svi navedeni projekti sufinancirani su bespovratnim sredstvima, te služe kao primjer dobre prakse.

Prva brza ELEN punionica u Makarskoj, snage 50 kW, postavljena je u sklopu projekta bigEVdata, sufinanciranog sredstvima Europske unije u okviru projekta eMobilnost nositelja Hrvatske elektroprivrede na lokaciji „Peškera“ (Ruđera Boškovića bb) 2019.

Mjerama koje se odnose na poboljšanje energetske učinkovitosti koje provodi FZOEU kroz svoje programe (energetska obnova obiteljskih kuća, energetska obnova višestambenih zgrada, energetska obnova javnih zgrada, program nabave energetski učinkovitih vozila, izrada Akcijskog plana prilagodbe klimatskim promjenama (SECAP)…) te brojne druge aktivnosti koje pridonose dekarbonizaciji, energetskoj učinkovitosti i prilagodbi na klimatske promjene predlažu se za provedbu kako javnom i gospodarskom, tako i civilnom sektoru. Podršku svim zainteresiranima za ostvarivanje potpora iz domene energetske učinkovitosti i obnovljivih izvora energije javnom, civilnom i gospodarskom sektoru pruža Javna ustanova Makarska razvojna agencija MARA, osobito kod savjetovanja, edukacije, informiranja, pripreme dokumentacije, prijave projekata te njihove provedbe.

* + - 1. **Vodoopskrba, odvodnja**

Uslugu opskrbe pitkom vodom, odvodnje i pročišćavanja otpadnih voda na području Grada Makarske vrši komunalno poduzeće Vodovod Makarska d.o.o. Ono je glavni koncesionar na vodozahvatu na HE Kraljevac na rijeci Cetini te ujedno glavni upravljač Regionalnim vodovodom Makarskog primorja.

Pregled zdravstvene ispravnosti vode za područje Grada obavlja ovlašteni laboratorij Hrvatskog zavoda za javno zdravstvo i Zavod za javno zdravstvo Splitsko-dalmatinske županije u kojem se vrši analiza neprerađene vode na parametre zdravstvene ispravnosti i indikatorske parametre.

Kanalizacijska infrastruktura podrazumijeva javni sustav objekata i instalacija povezanih u funkcionalnu cjelinu s osnovnim ciljem sakupljanja, odvođenja i pročišćavanja otpadnih voda te njihovog ispuštanja nakon pročišćavanja, na tehnički što ispravniji i ekonomičniji način.

Kao jedna od potreba sustava navodi se izgradnja novog uređaja za pročišćavanje otpadnih voda na području turističko-ugostiteljske zone Biloševac te potreba za izgradnjom novih cjevovoda, odnosno kvalitetnije održavanje postojećih.

Izgradnja vodno-komunalne infrastrukture aglomeracije Makarska se nameće kao preduvjet da se komunalni, zdravstveni i sanitarni te ekološki uvjeti područja poboljšaju, te se time smanje negativni utjecaji na okoliš i prirodu. Osim rekonstrukcije i izgradnje kanalizacija na rubnim dijelovima naselja, u planu je poboljšanje sustava vodoopskrbe, rekonstrukcija postojećih vodoopskrbnih cjevovoda u koridorima planirane kanalizacije, te rekonstrukcija dijela regionalnog vodoopskrbnog cjevovoda, rekonstrukcije i izgradnje kanalizacija na rubnim dijelovima naselja. U planu je poboljšanje sustava vodoopskrbe rekonstrukcija postojećih vodoopskrbnih cjevovoda u koridorima planirane kanalizacije, te rekonstrukcija dijela regionalnog vodoopskrbnog cjevovoda.

* + 1. **Civilna zaštita**

Prevencija rizika i djelovanja u slučaju katastrofa u Gradu Makarskoj odvija se kroz nekoliko organizacija: Gradski centar Osejava Makarska, Stožer civilne zaštite Grada Makarske, Javna ustanova Javna vatrogasna postrojba Makarska, Dobrovoljno vatrogasno društvo Makarska, Hrvatska gorska služba spašavanja – Stanica Makarska i Gradsko društvo Crvenog križa Makarska.

Civilna zaštita Grada Makarske uspostavljena je 2017. g. s ciljem jačanja civilne zaštite sukladno odredbama Zakona o sustavu civilne zaštite (NN 88/15). Stožer civilne zaštite Grada Makarske predstavlja stručno, operativno i koordinativno tijelo koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

Na prostoru Grada Makarske djeluje Javna ustanova Javna vatrogasna postrojba Makarska s 26 profesionalnih vatrogasaca te Dobrovoljno vatrogasno društvo Makarska koje raspolaže s 70 dobrovoljnih vatrogasaca i 14 različitih vatrogasnih vozila. DVD Makarska posjeduje tek jedno navalno vozilo, dvije autocisterne te tri vozila za gašenje šumskih požara što u ljetnom dijelu sezone tijekom povećane opasnosti od požara može predstavljati nedostatne kapacitete.

Hrvatska gorska služba spašavanja ističe se kao jedna od najvažnijih dobrovoljnih udruga u sustavu prevencije rizika i djelovanja u slučaju katastrofa s ciljem sprječavanja nesreća, spašavanja i pružanja prve medicinske pomoću u gorsko-planinskim prostorima i područjima izrazito teške prohodnosti. Često su pripadnici Hrvatske gorske službe spašavanja jedina dostupna mogućnost spašavanja ljudskih života na prostoru Biokova stoga ju je potrebno podržati u razvoju i modernizaciji tehničke i ostale opreme. Trenutno imaju 31 aktivnog člana, od čega sedam spašavatelja, 15 pripravnika te devet suradnika. Gradsko društvo Crvenog križa Makarska u 2020. godini uspostavilo je Volonterski centar u okviru kojeg aktivno djeluje 65 volontera, a koji su osobitu pomoć građanima Makarske i Makarskog primorja pružili za vrijeme trajanja pandemije uzrokovane COVID-19 virusom.

Problemi s kojima se susreće DVD i JVP odnose se na nedostatak osposobljenih vatrogasaca koji osiguravaju ujednačenu zaštitu od požara na cijelom području. JVP zapošljava 26 profesionalnih vatrogasaca, dok je dobrovoljaca pri DVD-u 79. Odnos profesionalnih vatrogasaca u odnosu na dobrovoljce je premali, osobito za područje koje je pod ugrozom od požara konstantno za vrijeme ljetnih mjeseci. Problemi vatrogasaca očituju se u nedovoljnoj koordinaciji s ostalim službama. Problemi Gradskog društva Crvenog križa Makarska očituju se u općem nedostatku prostora, opreme te stručnog kadra koji će aktivno provoditi specijalizirane edukativne programe s volonterima iz područja civilne zaštite.

Potrebno je detaljno i temeljito razraditi plan civilne zaštite koji bi objedinio zaštitu stanovništva od ugroza i katastrofa te planove zaštite od suša, požara, potresa i onečišćenja mora jer predstavljaju najzastupljenije prirodne i antropogene rizike Grada Makarske.

* + 1. **Promet**

Grad Makarska važno je regionalno i lokalno prometno čvorište koje zauzima središnji položaj u Makarskom primorju. Prometnu infrastrukturu Grada čine cestovna mreža državnih županijskih i nerazvrstanih prometnica, autobusni kolodvor Makarska te putničko-pomorska luka Makarska. Autocesta A1 je prometnica najvišeg reda koja zahvaljujući izgradnji tunela Sv. Ilija skraćuje vrijeme putovanja do najvećih makroregionalnih centara Hrvatske.

Cestovni promet Grada Makarske ima izgrađene asfaltirane prometnice do svih naseljenih dijelova Grada Makarske- Makarska i Veliko Brdo, međutim dio prometnica još uvijek nema zadovoljavajuću tehničku opremljenost te ih je potrebno rekonstruirati i poboljšati. Navedeno uveliko utječe na razinu sigurnosti u prometu, pješačkom i cestovnom. Uređenjem pothodnika u Moči poboljšana je, ali je i dalje nedovoljna povezanost naselja iznad magistrale s ostatkom grada. Nedostatci u cestovnom prometu najviše su vidljivi za vrijeme trajanja turističke sezone, kada veliki priljev turista rezultira prometnim gužvama na državnim i županijskim prometnicama koje prolaze gradom i u samom centru.

Nadalje, Makarska luka smjestila se u prirodno zaštićenoj uvali, u čijem se zapadnom djelu „Plišćevcu“ smjestila nedovršena i nedostatna sportska luka, a lokalno stanovništvo taj dio koristi za privez svojih brodova. Središnji dio namijenjen je trajektnom i putničkom prometu što značajno povećava prometne gužve osobito u turističkoj sezoni, dok je u istočnom djelu luke izrađen lukobran čime je grad dobio zonu za razvoj nautičkog turizma. Unutar luke nalaze se i tri gata te jedan montažni ponton. Trajektni promet odvija se na liniji Makarska - Sumartin, međunarodne linije nisu uspostavljene.

Usluga javnog prijevoza na području Grada Makarske pruža se javnim gradskim, prigradskim i međužupanijskim autobusnim prijevozom te taksi uslugom. Prijevoznik Promet Makarska d.o.o. glavni je autoprijevoznik koji pruža kolodvorske usluge i obavlja ulogu prijevoza putnika u javnom prigradskom, županijskom i međužupanijskom autobusnom prijevozu, ali i posebne usluge poput prijevoza putnika turističkih agencija, školske djece te povremenih i posebnih vožnji. Jednako tako Grad Makarska je u studenom 2021. godine krenuo s pilot- projektom povezivanja najudaljenijeg mjesnog odbora s gradom uvođenjem javnog sufinanciranog prijevoza za stanovnike Velikog Brda. Ovaj pilot- projekt je korak bliže organizaciji javnog gradskog prometa, a cilj je utvrditi pravu prometnu potražnju i opravdanost uvođenja javnog prijevoza u gradu. Još jedan od oblika javnog prijevoza o kojem se govori još od 2015. godine je izgradnja Žičare Makarska-Biokovo koji u slučaju realizacije predstavljao vrstu zračnog prometa, jedinstvenog po povezivanju u kratkom vremenu dviju lokacija različite apsolutne visine.

Potrebno je osvrnuti se i na promet u mirovanju koji se odnosi na cestovni i brodski promet. Pružanje javne cestovne parkirališne usluge organizirano je kroz rad javnih parkirališta kojima upravlja Parking služba Grada Makarske. Parkirališne površine su podijeljene na tri zone pri čemu se izdvajaju ulična i izvanulična parkirališta otvorenog i zatvorenog tipa, tj. Sinokoša i Živkin dvor. U centru grada posebno je označeno mjesto za parkiranje dostavnih vozila, čime se djelomično riješio problem utjecaja dostavnih vozila na promet u gradu. Sve parkirališne zone namijenjene su parkiranju osobnih vozila (uključujući mopede i motocikle), osim javnih parkirališta koja se nalaze na području Šetališta fra Jure Radića i ulici Petra Perice na kojima je dopušteno parkiranje teretnih vozila, autobusa i kamp-vozila što je posebice važno tijekom ljetne sezone kada zagušenje prometa i nedostatak parkirnih površina onemogućuje kvalitetnu organizaciju prometa.

Neadekvatnost prometnog sustava izražena je u nedovoljnom kapacitetu javnoprometnih površina što predstavlja ograničavajući faktor razvoja prometnog sustava. Za cestovni promet to je nepostojanje sustava cjelovite koordinacije vertikalne i horizontalne signalizacije, nedostatak parkirnih mjesta i javnih garaža te nedovoljna propusna moć u vrijeme turističke sezone. Za pomorski promet to je nedovoljni kapaciteti za vezove lokalnog stanovništva i drugih korisnika, a postojeće kapacitete koji su se dobili izgradnjom lukobrana zaokružiti u cjelinu.

Grad Makarska treba izraditi Prostorno-prometnu studiju prometnog sustava Grada Makarske te nastaviti s ulaganjem u prometnu infrastrukturu održavanjem i ulaganjem u kolničku konstrukciju, poboljšanjem sigurnosti na opasnim mjestima, postavljanjem ispravne i ažurne vertikalne i horizontalne signalizacije, izgraditi spojeve osnovne ulične mreže, rekonstruirati križanja i asfaltirati makadamske ulice i puteve, regulirati promet dostavnih vozila. Posebnu važnost treba voditi o prohodnosti službi za hitne intervencije na način da se poveća dostupnost prometno izoliranih naselja, ali i na području cijelog grada, a posebno u vrijeme turističke sezone. Nadalje, pomorska luka je prostor na kojem dolazi do susretanja više vrsta prometa pomorskog cestovnog i pješačkog što je posebno vidljivo u vrijeme turističke sezone kada se stvaraju ogromne gužve, bilježi veliki broj nepropisnih parkiranja zbog nedostatka istih, a sigurnost pješaka i biciklista je narušena, zbog čega je potrebno riješiti nedostatak mjesta za vezove brodova, odgovoriti na izazove trajektne luke, poticati razvoj nautičkog i sportskog turizma, te kapacitet luke iskoristiti u potpunosti.

* + 1. **Gospodarstvo**
       1. **Indeks razvijenosti**

Jedan od osnovnih pokazatelja stanja gospodarstva na području jedinica lokalne samouprave je indeks razvijenosti. Riječ je o kompozitnom pokazatelju sastavljenom od niza društveno-gospodarskih indikatora kojima se mjeri stupanj razvijenosti jedinica samouprave. Prema izračunu indeksa razvijenosti, Grad Makarska nalazi se u VIII. skupinu jedinica lokalne samouprave koje se prema vrijednosti indeksa nalaze u prvoj četvrtini iznadprosječno rangiranih jedinica lokalne samouprave s indeksom razvijenosti koji iznosi 110,024 zauzima 37. mjesto na ljestvici svih jedinica lokalne samouprave.

* + - 1. **Gospodarski trendovi, poduzetništvo, obrtništvo**

Ukoliko analiziramo strukturu zaposlenih po sektorima djelatnosti, najviše zaposlenih na području Grada Makarske evidentirano je u tercijarnom sektoru od čega najviše u djelatnosti trgovine na veliko i malo, popravaka motornih vozila i motocikala te djelatnosti pružanja smještaja te pripreme i usluživanja hrane.

Za Grad Makarsku, kao i ostala turistička mjesta, karakteristično je sezonsko kretanje nezaposlenosti što je uvelike povezano i sa sezonalnim turističkim kretanjima diljem naselja primorske Hrvatske.

U svrhu smanjivanja nezaposlenosti na području Grada Makarske provode se mjere aktivne politike zapošljavanja u nadležnosti Hrvatskog zavoda za zapošljavanje – ispostave Makarska koje su usmjerene na sufinanciranje zapošljavanja nezaposlenih, sufinanciranja usavršavanja uz zapošljavanje u svrhu zadržavanja radnog mjesta, financiranje obrazovanja nezaposlenih osoba za tržište rada te sufinanciranje i financiranje zapošljavanja unutar programa javnog rada, sukladno Nacionalnom planu za poticanje zapošljavanja.

Postojeća društvena i gospodarska kretanja sve više utječu na kvalitetu života mladih koji zbog nemogućnosti zapošljavanja i rješavanja stambenog pitanja odlaze iz Grada Makarske. Uz to, ističe se problem nedostatka odgovarajuće radne snage (posebice mladih) u uslužnim zanimanjima, ugostiteljstvu i hotelijerstvu. U svrhu postizanja veće zapošljivosti i rasta kompetencija, istaknuta je potreba za usavršavanjem i edukacijom zaposlenih čime će se potaknuti specijalizacija i poticati izvrsnost u radu. JU Makarska razvojna agencija MARA je 2019. godine provela projekt u trajanju 18 mjeseci EXERCITATIONE, koji se financirao iz Europskog socijalnog fonda i u okviru kojeg je uspostavljen lokalni Klub za zapošljavanje. U svrhu postizanja veće zapošljivosti i rasta kompetencija projektom je provedeno 200 savjetovanja osoba u nepovoljnom položaju, a 61 korisnik je uključen na neku od projektnih aktivnosti. Njih preko 40 je prošlo kroz programe usavršavanja i prekvalifikacija, dok je preko 50 završilo razne soft skills treninge i edukacije. Projektne aktivnosti su pridonijele zapošljavanju 36 nezaposlenih osoba od kojih je 5 samozaposleno.

Programi prekvalifikacija provedeni su u zanimanjima: kuhar, konobar; programi usavršavanja za zanimanja: recepcionar, turistički vodič i voditelj turističke poslovnice, poslovno komuniciranje na talijanskom i njemačkom jeziku, te su provedeni i dodatni programi usavršavanja kao što su specijalist za internetski marketing, osobni knjigovođa te program osposobljavanja za poslove instruktora joge i Yoga alliance.

Poduzetnici i obrtnici najznačajniji su dionici gospodarstva određenog područja koji utječu na stanje i procese u poslovnom okruženju.

Postojeći odnosi poduzetničkog sektora s nadležnim gradskim službama su zadovoljavajući što se jednim dijelom formalizira u pružanju osnovne logističke podrške i savjetodavne pomoći kroz usluge Javne ustanove Makarska razvojna agencija MARA te Udruženjem obrtnika Makarska, kao i kroz provedbu brojnih edukativnih programa.

Upravo sezonalnost turizma ima utjecaj na pojavu sezonalnog karaktera u cjelokupnom funkcioniranju gospodarstva nekog područja na kojem je turizam, prvenstveno masovni i kupališni, dominantan segment gospodarstva. Sezonalni karakter se očituje prvenstveno u broju zaposlenih, ali i u broju obrta pri čemu tijekom ljetnih mjeseci dolazi do otvaranja vrlo velikog broja sezonskih obrta koji posluju tek nekoliko mjeseci, nakon čega se zatvaraju ili stavljaju u mirovanje.

Prema podacima Udruženju obrtnika Makarska u gradu Makarskoj djeluje 687 aktivnih obrta. Najviše, 265 je uslužnih obrta, dok se 142 obrta odnosi na ugostiteljstvo i turizam, 111 trgovačkih obrta, a 67 su frizeri, kozmetičari i pedikeri. Nadalje, 61 obrt odnosi se na prijevoz osoba i robe, 32 na proizvodno zanatstvo, a aktivno je i 9 ribarskih obrta.

* + - 1. **Turizam**

U 2019. godini Makarska bilježi 277.779 dolazaka te 1.597.286 noćenja. U 2020. bilježi se značajno smanjenje s obzirom na krizu uzrokovanu COVID pandemijom, te je evidentirano 104.628 dolazaka i 671.334 noćenja. Oporavak je vidljiv već u sezoni 2021. s obzirom da je evidentirano 197.648 dolazaka te 1.187.623 noćenja.

Turizam je danas najvažnija i najperspektivnija gospodarska grana Hrvatske i Splitsko-dalmatinske županije, kao i Grada Makarske, čija djelatnost se temelji na bogatoj turističkoj atrakcijskoj osnovi, odnosno valorizaciji povoljnih prirodno-geografskih faktora i bogate kulturne baštine. Turistički trendovi, proces globalizacije, sve veće tehnološke, ekonomske i socijalne promjene kao i sve providnija konkurencija među gradovima i turističkim destinacijama nameću ozbiljniji i integrirani pristup turističkom planiranju, kao i strateško promišljanje u procesu destinacijskog menadžmenta Grada Makarske. U uvjetima u kojima je sve teže opstati, privući turiste, investitore te ostale interesne skupine, a stanovnike motivirati na ostanak, Makarska je danas grad s obiljem potencijalnih turističkih resursa i atrakcija, nažalost, nedovoljno razvijenih i valoriziranih. Negativan turistički imidž Makarska je stekla radi izgradnje stambenih i turističkih objekata različitih namjena, često bez primjerenog urbanističkog planiranja kao i „betonizacije“ obalnog dijela, što je naposljetku rezultiralo uništavanje tradicionalne arhitektonske vizure grada i prirodnog mediteranskog krajolika. Unatoč pozitivnim turističkim pokazateljima, koncentracija turista na ljetne mjesece, posebice srpanj i kolovoz zahtijeva ozbiljno i strateško promišljanje o tome kako ovaj izniman prostor, kako obalni, tako i planinski iskoristiti za raznovrsnu ponudu i turizam koji će privlačiti goste čitavu godinu te na koji način se pozicionirati na tržištu. Osim toga, već dugi niz godina, evidentni su i brojni popratni problemi koji prate masovnost turističkih kretanja unutar glavne turističke sezone u prometu, opskrbi vodom, čistoćom, bukom... Uz navedeno, ističe se problem turističke ponude u razdoblju predsezone i postsezone. Iako su nastojanja Grada Makarske, Turističke zajednice grada Makarske i ostalih dionika kontinuirano usmjerene na poboljšanje promocije i organizacije manifestacija i događanja, proizvedeni učinak još uvijek nije dostatan za postizanje kvalitetnijih turističkih rezultata, posebice u razdoblju izvan sezone.

Na području Grada Makarske posluje niz restorana, konoba, pizzerija, slastičarni i kavana različitih kapaciteta te kao takvi čine resursnu osnovu gastronomske ponude, ali i iznimno važan potporni resurs razvoju cjelokupnog turizma Grada Makarske. Njihov konačan broj teško je odrediti budući da je znatan broj njih otvoren i posluje samo tijekom ljetne sezone, što ujedno predstavlja i ograničavajući faktor razvoju ukupne cjelogodišnje turističke ponude. Pojedini restorani specijalizirani su za ponudu tradicionalnih dalmatinskih jela i autohtonih vina posebice u priobalnom dijelu.

Informativni i prezentacijski centri važan su dio turističke infrastrukture koji sadrže detaljne informacije o gradu te nude raznovrsne brošure, vodiče i ostale informativne materijale koji mogu biti korisne građanima i turistima. Na području Grada Makarske nalaze sljedeći centri: Centar za posjetitelje Makarska kojim upravlja Turistička zajednica Makarska, Prezentacijski centar „Adrion – srce planine“ kojim upravlja JU Park prirode Biokovo, Malakološki muzej kojim upravlja Franjevački samostan BDM i Interpretacijski centar Veliki Kaštel u Kotišini kojim upravlja Gradski muzej Makarska.

Ponuda pješačkih i planinarskih staza u Gradu Makarskoj vezana je uz pješačke površine unutar naselja te kroz pješačke rute prema Biokovu. Makarska je polazište ukupno pet planinarskih staza prema pojedinim lokalitetima Parka prirode Biokovo koje se ističu različitim vremenima uspona i težinama uspona. Na njima postoji izgrađena turistička infrastruktura koja se nudi kao turistički proizvod i sastoji se od vidikovaca dok poseban dio turističke ponude čine i poučne staze. Projektom „Novi Adrion – Promicanje održivog korištenja prirodne baštine PP Biokovo“, kojeg je provela Javna ustanova „Park prirode Biokovo“ u suradnji sa partnerima Javnom ustanovom Makarska razvojna agencija „MARA“ i Hrvatskom gorskom službom spašavanja – HGSS, ukupne vrijednosti 34.183.407,30 kn, a koji je sufinanciran EU sredstvima, povećan je obrazovni kapacitet posjetitelja PP Biokovo kroz razvoj novih edukativnih programa i sadržaja. Osim toga povećana je atraktivnost prirodne baštine PP Biokovo kroz brojne aktivnosti od kojih se značajno ističe implementacija atrakcije „Nebeska šetnica“ (poznata kao „Sky Walk“) – vidikovac na predjelu Ravna vlaška.

Većina sportsko-rekreacijskih sadržaja Grada Makarske namijenjena je lokalnom stanovništvu, ali i turistima tijekom turističke sezone. Mogućnosti aktivnog bavljenja sportom i rekreacijom dodatno se povećavaju tijekom ljetne sezone kada se kroz privatne poduzetničke inicijative osiguravaju brojne sportsko-rekreacijske usluge kao što je iznajmljivanje bicikla, skutera, plovila, ronilačke opreme, opreme za jedrenje na dasci, usluge paraglidinga i brojnih drugih.

Postoji slaba suradnja između turističkih agencija, hotela i ostalih dionika što onemogućuje identifikaciju privlačenja ciljanih skupina i osmišljavanja aktivnosti, odnosno ciljanog turističkog proizvoda namijenjenog njihovim potrebama. Tu je i problem smještaja noćnih klubova i diskoteka u središtu grada što stvara probleme s bukom. U pogledu razvoja ostale turističke infrastrukture ističe se nedostatak odgovarajuće dvorane za provedbu konferencija i kongresa.

Poslovanje pojedinih poduzeća u smislu organizacije cjelogodišnjih izleta evidentirano je kao pozitivna pretpostavka za mogućnosti valorizacije odabranih atrakcija.

U prometnom smislu, ističe se problem velikih gužvi tijekom ljetnih mjeseci.

Trendovi sigurnosti u prometu ukazuju na pozitivne promjene, no i dalje je potrebno kontinuirano i aktivno djelovati u povećanju sigurnosti u prometu upravo zbog velike gustoće prometa koja se javlja u ljetnim mjesecima kada je potencijal za prometne nezgode veći.

Sukladno navedenom, na području Grada Makarske postoji potreba za poboljšanjem i kvalitetnijom prevencijom neželjenih radnji kojima se ugrožava imovina i smanjuje sigurnost građana jer se time omogućuje kreiranje imidža prostora koji je siguran za lokalno stanovništvo i turiste. U tom pogledu, potrebno je proaktivnije djelovati u svrhu sprječavanja svih neželjenih posljedica kojima se može smanjiti kriminalitet kroz provođenje kampanja i edukacija u svrhu preventivnog djelovanja za sprječavanje krađa te ojačati kapacitete nadležnih službi na terenu.

1. **POPIS PRIORITETA DJELOVANJA na području Grada Makarske**

Slika 2: Popis prioriteta djelovanja Splitsko-dalmatinske županije



*Izvor: Provedbeni program Splitsko-dalmatinske županije 2022.-2025.*

**Grafika 3.: Popis prioriteta djelovanja Grada Makarske:**

*Izvor: autor*

1. **POPIS MJERA S KLJUČNIM AKTIVNOSTIMA I PRIPADAJUĆIM POKAZATELJIMA REZULTATA**

Provedbeni program sukladno opisanim prioritetima i definiranim razvojnim potrebama doprinosi provedbi sljedećih posebnih ciljeva i mjera:

**MJERA 1.: Prostorno i urbanističko planiranje**

**Svrha provedbe mjere**

Kvalitetnom provedbom mjere Prostorno i urbanističko planiranje stvorit će se preduvjeti za dugoročni održivi razvoj Grada Makarske u svrhu povećanja kvalitete života svih skupina građana Grada Makarske. Provedbom aktivnosti izdavanja građevinskih i lokacijskih dozvola i drugih akata vezanih za izgradnju na području Grada Makarske te aktivnosti vezanih za prostorno planiranje pridonijet će se unapređenju i održivom korištenju prostora i uspostavi integriranog urbanog planiranja za učinkovito upravljanje prostorom i imovinom čime će se pridonijeti ostvarenju RS2., SC6. demografskoj revitalizaciji i boljem položaju obitelji.

**AKTIVNOSTI**

* izdavanje građevinskih i uporabnih dozvola i drugih akata iz djelokruga prostornog planiranja i građenja
* aktivnosti vezane za izradu i donošenje prostorno - planske dokumentacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj izdanih građevinskih dozvola | 100 | 100 | 100 | 100 | 100 |
| broj izdanih uporabnih dozvola | 150 | 120 | 70 | 60 | 50 |
| broj donesenih/usklađenih prostornih planova | 1 | 5 | 3 | 2 | 2 |

Iznos: 2.600.000,00 kn

Poveznica na izvor financiranja u proračunu JLS: A191000 Izrada prostorno planske dokumentacije - K100001

**MJERA 2.: Komunalno gospodarstvo i stanovanje**

**Svrha provedbe mjere**

S obzirom na to da je komunalno gospodarstvo kao djelatnost osobito područje gospodarstva koje obuhvaća djelatnosti kojima se građanima i gospodarskim subjektima isporučuju javne usluge važne za neposredno ostvarivanje njihovih potreba, odnosno gradi i održava komunalna infrastruktura, gospodari objektima javne i poslovne namjene, uređuje, razvijaju i održivo koriste javne i zelene površine, razvija održivi sustav gospodarenja otpadom, razvija i modernizira turistička infrastruktura te uspostavlja održivi sustav vodoopskrbe i odvodnje izravno će se doprinijeti RS3. ZELENA I DIGITALNA TRANZICIJA SC8. Ekološka i energetska tranzicija za klimatsku neutralnost.

**AKTIVNOSTI**

* izgradnja i održavanje komunalne infrastrukture
* gospodarenje objektima javne i poslovne namjene
* uređenje, razvoj i održivo korištenje javnih i zelenih površina
* razvoj održivog sustava gospodarenja otpadom
* razvoj i modernizacija turističke infrastrukture
* razvoj i uspostavljanje sustava oborinske odvodnje

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj novoizgrađenih dječjih igrališta | 0 | 1 | 0 | 0 | 0 |
| broj energetski obnovljenih objekata javne namjene | 1 | 1 | 0 | 1 | 0 |
| km novoizgrađene i rekonstruirane komunalne infrastrukture | 2,5 | 1,5 | 1,5 | 1 | 1 |

Iznos: 37.900.000,00

Poveznica na izvor financiranja u proračunu JLS: A111000 Građenje objekata i uređaja za javne površine - K100008, K100045; A111002 Građenje objekata i uređaja za nerazvrstane ceste - K100015, K100041, K100043, K100058, K100062, K100065,

K100066; A171000 Adaptacija i sanacija objekata - K100017

**MJERA 3.: Odgoj, obrazovanje, demografija i briga o mladima**

**Svrha provedbe mjere**

Svrha mjere Odgoj, obrazovanje, demografija i briga o mladima je podizanje socijalne sigurnosti obitelji s djecom i promicanje društveno odgovornog ponašanja koje kreira pozitivno okruženje za obiteljski život te potiče mlade obitelji za ostanak u svojoj zajednici, poticati roditeljstvo i skrb o članovima obitelji te stvaranje boljih uvjeta za poboljšanje kvalitete života svih građana te uključivanje mladih kao i marginaliziranih osoba i to kroz aktivnosti modernizacije i unapređenja obrazovne i odgojne infrastrukture, provedbe programa cjeloživotnog obrazovanja, aktivnosti vezane za odgoj, obrazovanje i tehničku kulturu, unapređenje uvjeta i programa za odgoj i obrazovanje, stipendiranje u obrazovanju, redovnu djelatnost vrtića i osnovnih škola, unapređenje uvjeta za djelovanje mladih, provedbu natalitetnih i demografskih politika kako bi se u konačnici pridonijelo RS2. JAČANJE OTPORNOSTI NA KRIZE te RS1. ODRŽIVO GOSPODARSTVO I DRUŠTVO.

**AKTIVNOSTI**

* modernizacija i unapređenje obrazovne i odgojne infrastrukture
* provedba programa cjeloživotnog obrazovanja
* aktivnosti vezane za odgoj, obrazovanje i tehničku kulturu
* unapređenje uvjeta i programa za odgoj i obrazovanje
* stipendije u obrazovanju
* redovna djelatnost vrtića i osnovnih škola
* unapređenje uvjeta za djelovanje mladih
* provedba natalitetnih i demografskih politika

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj stipendista - studenata | 33 | 35 | 40 | 40 | 40 |
| udio učenika kojima je omogućena jednosmj. nastava | 0 | 0 | 0 | 0 | 650 |
| ukupan broj upisane djece u vrtić | 577 | 690 | 690 | 690 | 690 |

Iznos: 92.557.554,00

Poveznica na izvor financiranja u proračunu JLS: A041000 Osnovno školstvo do nivoa minimalnog standarda- A100001, A041001; A041002 Srednjoškolsko obrazovanje- A100001, A100002, A100005; A041003 Visokoškolsko obrazovanje - A100004, A100005; A041005 Osnovno školstvo – ostalo - A100003, A100004, A100006, A100007; A071000 Pomoć kućanstvima - A100001, A100005

**MJERA 4.: Socijalna skrb**

**Svrha provedbe mjere**

Svrha ove mjere je približavanje jednakih šansi i uključivanje mladih, nezaposlenih, isključenih i starijih osoba. Svrha je i smanjivanje rizika od siromaštva i socijalne isključenosti marginaliziranih skupina, izbjegavanje marginalizacije u društvu te postizanje društvene kohezije koja je osnovni uvjet za socijalnu pravdu, demokratsku sigurnost i održiv razvoj. Navedeno će se ostvariti provedbom aktivnosti vezanih za pružanje socijalne skrbi osjetljivim skupinama, dodjele subvencija, pomoći i donacija, pružanja socijalne zaštite i unaprjeđenja kvalitete života građana, unaprjeđenja društvene infrastrukture za pružanje socijalne skrbi i zaštite kako bi se pridonijelo RS2. JAČANJE OTPORNOSTI NA KRIZE.

**AKTIVNOSTI**

* aktivnosti vezane za pružanje socijalne skrbi osjetljivim skupinama
* dodjela subvencija, pomoći i donacija
* pružanje socijalne zaštite i unaprjeđenje kvalitete života građana
* unaprjeđenje društvene infrastrukture za pružanje socijalne skrbi i zaštite

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj korisnika stalne pomoći | 87 | 88 | 88 | 90 | 90 |
| broj potpora | 14 | 18 | 18 | 18 | 18 |
| broj programa, projekata koje provode udruge | 20 | 24 | 25 | 25 | 25 |

Iznos: 10.055.000,00

Poveznica na izvor financiranja u proračunu JLS: A071000 Pomoć Kućanstvima - A100001, A100003, A100007; A071003 Pomoći udrugama i ostalim neprofitnim organizacijama - A1000012; A071004 Ostale tekuće donacije - A100001

**MJERA 5.: Kultura, tjelesna kultura i sport**

**Svrha provedbe mjere**

U svrhu podizanja životnog standarda i kvalitete života svih građana potrebno je poticati djelatnosti kulture, tjelesne kulture i sporta s obzirom da su nerazdvojne sastavnice prosperitetnog društva. Područje kulture ključan je element društvenog razvoja. Predmetnom mjerom poticat će se pametan, održiv i uključiv rast društva u cjelini kroz promicanje aktivnog života svih dobnih skupina građana kroz sport i rekreaciju, poticanje sportskih talenata, poboljšanje kvalitete sportske i rekreativne infrastrukture kako bi se pridonijelo RS1. ODRŽIVO GOSPODARSTVO I DRUŠTVO i RS2. JAČANJE OTPORNOSTI NA KRIZE.

**AKTIVNOSTI**

* ulaganja u zaštitu kulturne baštine te očuvanje i promocija kulturnih i povijesnih vrijednosti
* obnova, valorizacija i unapređenje infrastrukture i sadržaja u kulturi
* poticanje razvoja sporta i rekreacije te unapređenje sportske infrastrukture
* promicanje kulture i kulturnih programa i sadržaja

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj objekata kulturne namjene | 6 | 6 | 7 | 7 | 8 |
| broj manifestacija koje organizira Grad | 10 | 10 | 12 | 12 | 12 |
| broj programa, projekata koje provode udruge | 45 | 50 | 55 | 60 | 60 |

Iznos: 36.891.900,00

Poveznica na izvor financiranja u proračunu JLS: A03 1000 Program ustanova u kulturi - A100001, A100003, A100004; A03 1001 Programi organizacije manifestacija iz kulture - A100001, A100002, A100010; A03 1003 Ostali kulturni programi - A100012;

A031002 Programi potpora u kulturi - A100010, A100014; A061001 Program zajednice športskih udruga Grada Makarske - A100001, A100003; A061000 Djelatnost ustanove Gradski sportski centar – A100001

**MJERA 6. Zaštita okoliša, klimatske promjene, energetska učinkovitost i obnovljivi izvori energije**

**Svrha provedbe mjere**

Svrha provedbe mjere Zaštita okoliša, klimatske promjene, energetska učinkovitost i obnovljivi izvori energije je očuvanje prirode, obnovljivih prirodnih resursa, voda, šuma, tla i mora kao osnova održivog i uključivog rasta. Predmetnom mjerom ispunjavaju se ciljevi tranzicije na niskougljični razvoj, zaštitu okoliša i smanjivanje rizika od klimatskih promjena na način koji je sukladan provedbi Europskog zelenog plana kako bi se pridonijelo klimatskoj neutralnosti i ispunjavanju ciljeva održivog razvoja iz Programa Ujedinjenih naroda za održiv razvoj 2030. Svrha mjere je povećanje djelotvornosti u gospodarenju komunalnim otpadom i priprema za prijelaz na kružno gospodarstvo, kvalitetno i održivo upravljanje vodama, razvoj kružnog gospodarenja prostorom i zgradama, razvoj zelene infrastrukture te očuvanje i poboljšanje bioraznolikosti te održivo upravljanje ekosustavima, prirodnim dobrima. Provedbom mjere izravno se doprinosi NRS RS3. ZELENA I DIGITALNA TRANZICIJA.

**AKTIVNOSTI**

* razvoj održivog sustava gospodarenja otpadom
* unapređenje i očuvanje kvalitete okoliša i prirode
* povećanje energetske učinkovitosti i korištenja obnovljivih izvora energije u javnom, privatnom i civilnom sektoru
* učinkovito gospodarenje energijom i prirodnim resursima

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj novoizgrađenih građevina za gospodarenje otpadom | 0 | 1 | 1 | 0 | 0 |
| količina prikupljenog recikliranog otpada | 1220 | 1220 | 1500 | 1500 | 1500 |
| broj energetski obnovljenih objekata javne namjene | 1 | 0 | 1 | 1 | 0 |

Iznos: 6.446.250,00

Poveznica na izvor financiranja u proračunu JLS: A151000 Zbrinjavanje komunalnog otpada - K100002, K100007, K100006

**MJERA 7.: Civilna zaštita**

**Svrha provedbe mjere**

Svrha mjere Civilna zaštita je smanjenje rizika od katastrofa, kao i djelotvorno i pravovremeno suočavanje s njihovim posljedicama, što uključuje kontinuirano unaprjeđivanje sposobnosti sustava civilne zaštite, koordinaciju i podizanje sposobnosti među svim dionicima sustava Civilne zaštite ne samo na lokalnom području, već i županijskom i državnom. Provedbom mjere unapređuje se sustav zaštite i spašavanja, vatrogasna i civilna zaštite, poboljšava opremljenost i kapaciteti protupožarnih snaga te se jača organizacija i redovan rad sustava zaštite i spašavanja na području Grada Makarske.

**AKTIVNOSTI**

* unapređenje sustava zaštite i spašavanja
* aktivnosti vezane za pružanje vatrogasne i civilne zaštite
* poboljšanje opremljenosti i kapaciteta protupožarnih snaga
* organizacija i redovan rad sustava zaštite i spašavanja na području samoupravne jedinice i sl.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj novih vozila | 0 | 1 | 1 | 1 | 0 |
| ukupan broj pripadnika sustava civilne zaštite na području JLS | 186 | 186 | 186 | 186 | 186 |
| broj intervencija zaštite i spašavanja | 216 | 216 | 216 | 216 | 216 |

Iznos: 20.959.678,00

Poveznica na izvor financiranja u proračunu JLS: A081000 Redovna djelatnost DVD Makarska - A100001; A081001 Civilna zaštita - A100001;A081002 Gorska služba spašavana - A100001; A081005 Hrvatski crveni križ - A100001; A081008 Ljetno dežurstvo policije - A100001; A081009 Redovna djelatnost JVP Makarska - A100001

**MJERA 8.: Promet i održavanje javnih prometnica Svrha provedbe mjere**

**Svrha provedbe mjere**

Promet i održavanje javnih prometnica je pokretanje razmjene dobara te omogućavanje bolje pristupačnosti svim institucionalnim, društvenim, gospodarskim, zdravstvenim, turističkim, kulturnim i drugim sadržajima te konačno povećanje kvalitete života ljudi u svrhu stvaranja novih radnih mjesta. Ovom mjerom promiče se autonomni sustav za mobilnost i pametno upravljanje prometom te opskrba održivim alternativnim gorivima u prometu, kao i povećanje digitalne mobilnosti olakšavanjem pristupa informacijskim i komunikacijskim tehnologijama uz integraciju fizičkih i digitalnih sustava, potiče se električna mobilnost, razvoj mreže električnih punionica. Mjerom će se riješiti problem pretjeranog oslanjanja na automobilski prijevoz, unaprijedit će se i izgraditi prometna infrastruktura te razviti lokalna prometna mreža i javni prijevoz, unaprijediti sustav parkinga te razviti biciklistički promet. Kroz sve aktivnosti provodit će se načela smanjenja emisija stakleničkih plinova te u konačnici provedbom mjere pridonijet će se RS3. ZELENA I DIGITALNA TRANZICIJA.

**AKTIVNOSTI**

* unaprjeđenje i izgradnja prometne infrastrukture
* razvoj lokalne prometne mreže i javnog prijevoza
* razvoj i poboljšanje uvjeta za siguran promet
* unapređenje sustava parkinga i uspostava javnih garaža
* razvoj pješačkog i biciklističkog prometa

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| km novih biciklističkih staza | 0 | 0 | 1 | 0 | 0 |
| km novih pješačkih staza | 0 | 1.2 | 0 | 0 | 0 |
| broj novoizgrađenih parkirališnih mjesta | 0 | 100 | 200 | 50 | 100 |

Iznos: 12.750.000,00

Poveznica na izvor financiranja u proračunu JLS: A111000 Građenje objekata i uređaja za javne površine - K100037, K100036; A131002 Izrada tehničke dokumentacije – K100001

**MJERA 9.: Gospodarski razvoj**

**Svrha provedbe mjere**

Svrha mjere Gospodarstvo je povećanje konkurentnosti gospodarstva na području Grada Makarske. Isto će se postići unaprjeđenjem procesa i postupaka s kojima se poduzetništvo susreće te podrškom razvoju konkurentnog, tehnološki naprednog i izvozno orijentiranog gospodarstva temeljenog na znanju, inovacijama i primjeni naprednih tehnologija. Mjerom će se promicati zelena i digitalna tranzicija gospodarstva, unaprijediti poslovno okruženje i kvaliteta upravljanja u javnom sektoru te razvoj učinkovitog ekosustava za poduzetnike, poticat će se razvoj kružnog gospodarstva te ulaganja u istraživanje, tehnološki razvoj i inovacije, a posebno će se poticati međusektorska suradnja. U svrhu osiguravanja uloge u zelenom i digitalnom gospodarskom rastu i razvoju malim i srednjim poduzetnicima Grada Makarske radit će se na stvaranju učinkovitog gospodarskog ekosustava s razvijenom polovnom i istraživačkom infrastrukturom i poslovnim potpornim institucijama, što će u konačnici potaknuti razvoj poduzetništva i vještina, modernizaciju i internacionalizaciju poslovanja. provedbom mjere razvijat će se istraživački kapaciteti s naglaskom na ljudske potencijale osobito u STEM područjima.

**AKTIVNOSTI**

* poticanje razvoja gospodarstva i poduzetništva
* unapređenje poduzetničkog okruženja 9.3. Razvoj i pružanje potpora poduzetničkim institucijama i MSP-ovima
* unapređenje i razvoj poduzetničke infrastrukture
* poticanje kreativnih industrija, poticanje održivog razvoja poljoprivrede i ribarstva

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj korisnika potpore za MSP | 1 | 1 | 0 | 0 | 0 |
| ukupan broj poduzetnika kojima je pružena besplatna usluga savjetovanja | 635 | 700 | 750 | 800 | 850 |
| ukupan broj izrađenih poslovnih planova | 47 | 55 | 52 | 60 | 68 |

Iznos: 1.902.450,00

Poveznica na izvor financiranja u proračunu JLS: A011002 Poticanje malog i srednjeg poduzetništva - A100001;A011004 Projekti i razvoj - A100002

**MJERA 10.: Lokalna uprava i administracija**

**Svrha provedbe mjere**

Ovom mjerom izgradit će se funkcionalna i otvorena samouprava koja će na svim razinama davati učinkovite odgovore na potrebe društva te doprinositi kvaliteti života svih građana. Upravljanje procesima pružanja javnih usluga, priprema, provedba i praćenje učinaka pojedinih politika na temelju rezultata i dokaza nezaobilazna su sastavnica poslovnog okruženja okrenutog prema jačanju konkurentnosti privatnog sektora. Mjerom će se optimizirati i digitalizirati usluga i proces lokalne samouprave, unaprijediti ljudski resursi, podići kvaliteta i pojednostavniti pisana i elektronička komunikacija Grada Makarske i ostalih proračunskih korisnika. Mjerom će se provoditi aktivnosti digitalizacije i modernizacije lokalne samouprave te pojednostavniti administrativno okruženje, a sve s ciljem ostvarenja RS1. ODRŽIVO GOSPODARSTVO I DRUŠTVO i RS3. ZELENA I DIGITALNA TRANZICIJA.

**AKTIVNOSTI**

* unapređenje sustava strateškog planiranja
* jačanje kompetencija i unapređenje sustava lokalne samouprave
* digitalizacija usluga lokalne samouprave
* priprema i provedba projekata za sufinanciranje sredstvima ESI Fondova
* Jačanje transparentnosti javnih usluga

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| broj zaposlenika koji su sudjelovali na stručnim seminarima | 10 | 8 | 8 | 8 | 8 |
| broj digitaliziranih usluga koje pružaju upravna tijela JLS | 2 | 3 | 0 | 0 | 0 |
| broj strateško-planskih dokumenata | 0 | 0 | 1 | 1 | 0 |

Iznos: 53.785.400,00

Poveznica na izvor financiranja u proračunu JLS: A011000 Troškovi plaća i materijalni troškovi uprave - A100001; A011007 Digitalizacija gradske uprave - K100001: A011004 Projekti i razvoj - A100002

**MJERA 11.: Zdravstvo i zdravstvena zaštita**

**Svrha provedbe mjere**

Provedbom mjere podiže se razina zdravstvene zaštite i razina kvalitete života svih građana. Dostupnost, kvaliteta i učinkovitost zdravstvene zaštite osnovne su vrijednosti modernih zdravstvenih sustava te su u središtu aktivnosti mjere obzirom je zdravlje ključan preduvjet za gospodarski i društveni razvoj. Ono pridonosi povećanoj produktivnosti i učinkovitoj radnoj snazi, a koristi svim sektorima i cijelome društvu. Posebna pažnja je na poboljšanju kvalitete upravljanja u cjelokupnom zdravstvenom sustavu radi povećanja učinkovitosti i djelotvornosti u korištenju ograničenih ljudskih i financijskih resursa. Razvijat će se i potencijal zdravstvenog turizma. Mjera promiče i horizontalne aktivnosti vezane za zaštitu i unaprjeđenje zdravlja građana, sve s ciljem ostvarenja RS2. JAČANJE OTPORNOSTI NA KRIZE.

**AKTIVNOSTI**

* aktivnosti vezane za zaštitu i unaprjeđenje zdravlja građana
* poboljšanje sustava pružanja javnih zdravstvenih usluga
* unaprjeđenje dostupnosti usluga zdravstvene zaštite
* poboljšanje opremljenosti i unaprjeđivanje uvjeta za pružanje zdravstvenih usluga
* unaprjeđenje kvalitete zdravstvenih usluga i sl.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| unapređenje dostupnosti zdravstvenih usluga | 4 | 4 | 4 | 4 | 4 |

Iznos:2.550.000,00

Poveznica na izvor financiranja u proračunu JLS: A081003 Pomoći zdravstvenim organizacijama - A100001, A100002

**MJERA 12.: Turizam**

**Svrha provedbe mjere**

Ovom mjerom provodit će se aktivnosti sa svrhom održivosti, inovativnosti i otpornosti hrvatskog turizma. Ključno, poticat će se ulaganja u javnu turističku infrastrukturu, uključujući i muzeje te posjetiteljske centre. Posebno će se ulagati u infrastrukturu povezanu s valorizacijom kulturne, povijesne i prirodne baštine, sukladno pametnoj mikro-regionalnoj specijalizaciji funkcionalnih i održivih turističkih regija. Posebna će se podrška dati institucijama i turističkim tvrtkama kako bi prilagodile svoje usluge i ispunile radne uvjete u smislu zdravlja, sigurnosti i obnove povjerenja potrošača i ostvarile zajednička nastojanja za oporavak turizma, uključujuću spremnost na krizu i sustave upravljanja, protokole i vještine.

**AKTIVNOSTI**

* aktivnosti vezane za poticanje razvoja poduzetništva i gospodarstva
* poticanje održivog razvoja turizma
* turistička valorizacija i prezentacija kulturne i prirodne baštine, gastronomske i enološke ponude
* povećanje multiplikacijskih učinaka turizma na područja poljoprivrede, digitalizacije, prometa, Energije i okoliša te sporta i kreativnih industrija
* međusektorska suradnja

|  |  |  |  |  |  |
| --- | --- | --- | --- | --- | --- |
| Pokazatelj rezultata | Početna vrijednost (godina) | Ciljna vrijednost 2022. | Ciljna vrijednost 2023. | Ciljna vrijednost 2024. | Ciljna vrijednost 2025. |
| primjena zaštićenog područja u turističke svrhe | 0 | 1 | 0 | 0 | 0 |
| broj strateško-planskih dokumenata | 0 | 1 | 1 | 0 | 0 |

Iznos: 3.195.000,00

Poveznica na izvor financiranja u proračunu JLS: A111000 Građenje objekata i uređaja za javne površine - K100048; A0151000 Zbrinjavanje komunalnog otpada – T100001

1. **OKVIR ZA PRAĆENJE I IZVJEŠTAVANJE**

Praćenje i izvještavanje o provedbi akta strateškog planiranja od značaja za jedinice lokalne samouprave sastavni je dio procesa strateškog planiranja i definirano je Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja za jedinice lokalne i područne (regionalne samouprave) NN 6/2019. Praćenje provedbe akata strateškog planiranja obuhvaća proces prikupljanja, analize i usporedbe pokazatelja se sustavno prati uspješnost provedbe ciljeva i mjera akta strateškog planiranja. Izvještavanje o provedbi akta strateškog planiranja proces je pružanja pravovremenih i relevantnih informacija ključnim nositeljima strateškog planiranja na razini JLS te široj javnosti o statusu provedbe strateškog akta. Praćenje i izvještavanje temelji se na načelima strateškog planiranja i upravljanja razvojem iz Zakona o SP-u.

* 1. **Praćenje i izvještavanje**

Grad Makarska zadužen je za provedbu Provedbenog programa te za praćenje i izvještavanje o provedbi na čelu s gradonačelnikom kao odgovornom osobom.

Sva izvješća o aktivnostima praćenja i izvještavanja Provedbenog programa Grada Makarska bit će objavljena na službenim internetskim stranicama Grada. Ciljevi praćenja i izvještavanja su sljedeći:

* sustavno praćenje uspješnosti provedbe mjera akta strateškog planiranja
* učinkovito upravljanje provedbom akta strateškog planiranja i kontinuirano unapređivanje javne politike korištenjem rezultata praćenja i izvješćivanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akta strateškog planiranja kroz analizu učinka, ishoda i rezultata provedenih mjera
* utvrđivanje nenamjernih pozitivnih i negativnih posljedica provedbe akta strateškog planiranja
* povezivanje politike, programa, prioriteta, mjera i razvojnih projekata
* osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Polugodišnje i godišnje izvješće o provedbi Provedbenog programa Grada Makarska je izvješće o napretku u provedbi mjera, aktivnosti i projekata te ostvarivanju pokazatelja rezultata, koje se podnosi dva puta godišnje. Sadržaj godišnjeg izvješća propisan je Priručnikom o strateškom planiranju.

Ključno tijelo u praćenju i izvještavanju o uspješnosti provedbe Provedbenog programa Grada Makarske za razdoblje 2022.-2025. je imenovana radna skupina na temelju Odluke o osnivanju radne skupine (KLASA:400-06/21-01/3;URBROJ: 2147/01-01/7-21-3 od 13. rujna 2021.) u sastavu:

1. Zoran Paunović, gradonačelnik Grada Makarske – zamjenski član Antonija Radić Brkan, zamjenica gradonačelnika Grada Makarske
2. Angela Kuran, privremena pročelnica Upravnog odjela za proračun i financije – zamjenski član Valentina Bilić, **savjetnica za knjigovodstvo proračuna i plansko-analitičke poslove**
3. **Matko Lovreta, pročelnik Upravnog odjela za komunalne djelatnosti – zamjenski član Sonja Duka, savjetnica za održavanje komunalne infrastrukture i pripremu građenja**
4. **Dražen Kuzmanić, pročelnik Upravnog odjela za društvene djelatnosti – zamjenski član Krešimir Glibota, viši stručni suradnik za socijalnu skrb, osobe s invaliditetom i hrvatske branitelje**
5. **Katarina Kostanić, privremena pročelnica Odjela za prostorno uređenje i graditeljstvo – zamjenski član Tonći Vuković, voditelj Odsjeka za provedbu dokumenata prostornog uređenja i gradnje**
6. **Antonio Zec, voditelj Pogona za komunalne djelatnosti – zamjenski član Zdravko Šarić, voditelj radne grupe.**

te tim za administrativno – tehničke poslove kojeg čine:Tamara Batinić Ćulav, viša stručna suradnica za projekte i razvoj Grada Makarske, Lidija Vukadin Vranješ, ravnateljica Javne ustanove Makarska razvojna agencija Mara, Mladen Buvinić, stručni suradnik te Ivan Andrijašević, stručni suradnik.

1. **UTVRĐIVANJE DOPRINOSA MJERA JLS-a PROVEDBI ZAJEDNIČKIH PRIORITETA EUROPSKE UNIJE**

Digitalna transformacija i zelena tranzicija su zajednički prioriteti razvoja Europske unije u nadolazećem razdoblju. Stoga je nužno pripremati i provoditi politike kojima će se ojačati kapaciteti u području novih digitalnih tehnologija i podržati zelena tranzicija u zemljama Europske unije, na nacionalnoj i na lokalno razini.

Ako određena mjera, bilo u cijelosti ili djelomično, doprinosi zelenoj tranziciji tada se tijekom izrade provedbenog programa navedenoj mjeri u Prilogu 1 dodjeljuje oznaka DA. Ako mjera ne doprinosi zelenoj tranziciji potrebno je unijeti NE.

Ako određena mjera, bilo u cijelosti ili djelomično, doprinosi digitalnoj transformaciji, tada se tijekom izrade provedbenog programa navedenoj mjeri u Prilogu 1 dodjeljuje oznaka DA. Ako mjera ne doprinosi digitalnoj transformaciji potrebno je unijeti NE.

1. **UTVRĐIVANJE DOPRINOSA MJERA JLS-a U PROVEDBI CILJEVA/PODCILJEVA ODRŽIVOG RAZVOJA UN AGENDE 2030.**

Ako provedba određene mjere doprinosi ostvarenju određenog cilja Programa Ujedinjenih naroda o održivom razvoju do 2030. godine (UN Agenda 2030) tada se navedenoj mjeri tijekom izrade u Prilogu 1 provedbenog programa dodjeljuje oznaka SDG i broj cilja ili pripadajućeg podcilja održivog razvoja.

Ako provedba mjere ne doprinosi ostvarenju ciljeva održivog razvoja tada je na odgovarajućem mjestu potrebno unijeti oznaku nije primjenjivo n/p.